jarrarazi / jarri\njarrera (orobat jarkera g.er.) 1 iz gai edo arazo baten aurrean izaten den ikusgunea, batez ere ondorioz jokaera jakin bat dakarrenean.\nBi liburu, bi jarrera, bi ikara hitzen behar unibertsalaren aurrean. Pako Aristi «Note book» - 93. orr.\nHorren kontrako jarrera esentzialismoa da. Askoren artean «Filosofiako gida» - 290. orr.\nBaina Sokratesek (Platonek) zinismoa ikusten du jarrera horietan. Askoren artean «Filosofiako gida» - 46. orr.\nAxolagabekeria zen orduan nire jarrera eta ahalik eta gutxien egitea nire helburua. Xabier Mendiguren Elizegi «Nerabearen biluzia» - 83. orr.\nGombrich ez da jarrera hori duen bakarra. Josu Zabaleta «Irudia» - Jacques Aumont - 87. orr.\nErrealismoa joera bat da, jarrera bat, iritzi bat, irudikapenaren definizio partikular bat. Josu Zabaleta «Irudia» - Jacques Aumont - 196. orr.\nNire jarrera hura, hain zuzen, erronkatzat hartzen zuen Juliok. Juan Kruz Igerabide «Hauts bihurtu zineten» - 21. orr.\nGeroztik, gizartearen jarrera aldatu egin zen. Bernardo Atxaga «Groenlandiako lezioa» - 19. orr.\nApezak, ordea, bere jarrera zuritzen segitzen zuen. Anjel Lertxundi «Konpainia noblean» - 28. orr.\nSortzen-Ikasbatuazek, halaber, Gobernuak euskarazko irakaskuntzaren kontra duen jarrera gaitzetsi du. Berria - Euskal Herria 2006-03-22\nPausuak, mugimendu guztiak, jarrerak azaltzeko eskatu nion. Josu Zabaleta «Fantasiazko ipuinak» - Guy de Maupassant - 133. orr.\nJarrera positiboa zuen, eraginkorra. Anjel Lertxundi «Mentura dugun artean» - 79. orr.\nPentsaera eta jarrera nihilistak. Xabier Mendiguren Elizegi «Nerabearen biluzia» - 91. orr.\nAristotelesen aurkako jarrera logiko eta filosofikoak. Askoren artean «Filosofiako gida» - 140. orr.\nBere jarrera enpiristak direla eta. Askoren artean «Filosofiako gida» - 129. orr.\nZer ezkutatzen zen aitaren jarrera barnebilduaren atzean? Juan Kruz Igerabide «Hauts bihurtu zineten» - 100. orr.\nGiputzen jarrera itxi eta txokozaleak salatu zituen, era berean. Koldo Zuazo «Euskararen sendabelarrak» - 100. orr.\nKatalunieraren aurkako jarrera zitalek. Markos Zapiain «Errua eta maitasuna» - 109. orr.\nHaren jarrera argi eta garbiak min ematen zidan. Juan Kruz Igerabide «Hauts bihurtu zineten» - 200. orr.\nEmakumeenganako jarrera bikoitza, amultsua eta aldi berean epela. Aingeru Epaltza «Rock'n'roll» - 245. orr.\nHaren jarrera ezinago hotzagatik, bazakiat Cecily nire zain dagoela. Antton Olano «Fidel izan beharraz» - Oscar Wilde - 136. orr.\nJarrera gogo-biluzi horrek haustura asko sor zezakek literatur lantegiko kide bat baino gehiagoren psikologian. Anjel Lertxundi «Argizariaren egunak» - 102. orr.\nBehin baino gehiagotan ikusi duk jarrera arreta-galdu horrekin. Jokin Muñoz «Bizia lo» - 108. orr.\nMesfidantza eta kontrako jarrera erabatekoa jaso dute. Iñaki Heras «Txanponaren bi aldeak» - 248. orr.\nMuturreko jarrera feminista erakutsi balu. Juan Kruz Igerabide «Hauts bihurtu zineten» - 199. orr.\nHasierako jarrera nahiko pluralista bazen ere. Askoren artean «Filosofiako gida» - 288. orr.\nAntzeko jarrera erakutsi zuen Joseph Conrad-en Narcissus eleberriko sukaldari beltzak ere. Anjel Lertxundi «Mentura dugun artean» - 100. orr.\nBestelako jarrera eta arrazoibideak ezkutatzen. Iñaki Heras «Txanponaren bi aldeak» - 19. orr.\nAita, ezohiko jarrera erakutsirik, malkoak lehortzen hasi zitzaion alabari. Anjel Lertxundi «Azkenaz beste» - 35. orr.\nNofuturek mehatxuzko jarrera hartu zuen. Jon Muñoz «Loroaren teorema» - Denis Guedj - 76. orr.\nEtsaitasunezko jarrera gogorrez. Askoren artean «Asisko Frantzizko, Asisko Klara» - 218. orr.\nGarenarekiko eta nahi dugunarekiko autokonfiantzazko jarrera. J. Garzia / A. Egaña / J. Sarasua «Bat-bateko bertsolaritza» - 65. orr.\nHala egon zen, deboziozko jarrera batez, harik eta gizon-taldea urrutiratzen entzun zuen arte. Anjel Lertxundi «Konpainia noblean» - 133. orr.\nErruki eskezko jarrera biktimista. Anjel Lertxundi «Zorion perfektua» - 54. orr.\nBoterearen erabilera eta abusuarekiko antzeko jarrera-aldaketa gertatu zen beste zibilizazio batzuen historian arazoalditik estatu unibertsalerako trantsizioarekin batera. Iñaki Mendiguren «Historiaren azterketa II» - A.J. Toynbee - 40. orr.\nFilipinetako gobernuaren jarrera-aldaketa Irakeko bahituak salbatzeko, Arazo nagusiak, larrienak, hezkuntza, kualifikazio, berrantolaketa eta jarrera arazoak izan ziren. Anjel Lertxundi «Italia, bizitza hizpide» - 83. orr.\nJarrera-desberdintasun horren adibide hutsal baina, hala ere, esanguratsua. Iñaki Mendiguren «Historiaren azterketa II» - A.J. Toynbee - 385. orr.\nBarne-jarrera egokia. Askoren artean «Asisko Frantzizko, Asisko Klara» - 756. orr.\nEspiritu-jarrera hori japoniarrengana pasatu da, tartariar jatorrikoak izaki, erraz froga daitekeenez. Iñaki Iñurrieta «Legeen espirituaz II» - Montesquieu - 364. orr.\nErlijioaren historian, ondorio etikoaren aukera egiten da, giza jarrerak asmatu nahian bezala. Askoren artean «Filosofiako gida» - 267. orr.\nZelote arrazionalista baten buru-jarrera. Iñaki Mendiguren «Historiaren azterketa II» - A.J. Toynbee - 258. orr.\nPiper harena bezalako bizi-jarrera: erabat itsua. Joxe Austin Arrieta «Homo Faber» - Max Frisch - 217. orr.\nGaraiko gizarte jarrerekin eta taldeekin lotutako nahiak eta frustrazioak. Josu Zabaleta «Jakintzaren arbola» - Pio Baroja - 10. orr.\nKooperazio jarrera, bertso-dialektikaren sakonean dagoena. J. Garzia / A. Egaña / J. Sarasua «Bat-bateko bertsolaritza» - 44. orr.\nLegearen aurka indar jarrera hartu dutela. Iñaki Heras «Txanponaren bi aldeak» - 142. orr.\nHasierak eta amaierak Frantziskoren kristau-jarreraren mamia biltzen digute. Askoren artean «Asisko Frantzizko, Asisko Klara» - 94. orr.\nHorretantxe datza, hain zuzen, "jatorrismoa": artaburu jarrerak babestean eta indartzean. Koldo Zuazo «Euskararen sendabelarrak» - 205. orr.\nBohemio jarrerak izan gabe izan daiteke ertzekoa. Andoni Egaña «Hogeita bina» - 29. orr.\n6 norbait edo zerbait jarria dagoen era.\nBadira beste jarrera batzuk ere, baina azaltzeko irudiak beharko nituzke. Luis Elberdin «Sexua noiznahi» - 253. orr.\nNoiz edo noiz, amak abisuren bat emateko-edo atea zabaldurik, jarrera xelebre haietan harrapatzen ninduen. Juan Kruz Igerabide «Hauts bihurtu zineten» - 67. orr.\nEzta Kamasutra modernoeneko azken jarrera saiatuta ere. Luis Elberdin «Sexua noiznahi» - 31. orr.\nEta jarrera berriak asmatu genituen. Luis Elberdin «Sexua noiznahi» - 16. orr.\nKoitoan ere klitoria modu erosoan estimulatzen jarraitzeko jarrera batzuk. Luis Elberdin «Sexua noiznahi» - 252. orr.\nJarrera honetan, gizonak zakila zenbateraino sartu kontrola dezake. Luis Elberdin «Sexua noiznahi» - 253. orr.\nDeus esan gabe, poliki-poliki jarrera egokian jarri eta 69a egin genuen. Aitor Arana «Onan» - 101. orr.\nArrainak ordena eta jarrera horretan zeudela, San Antonio ospakizun handietan bezala hasi zen predikatzen. Askoren artean «Asisko Frantzizko, Asisko Klara» - 1018. orr.\nJira eta buelta ibili da jesarlekuan jarrera egokia ezin harturik. Pello Lizarralde «Larrepetit» - 70. orr.\nik beherago 7. 4761\nJarkera hieratikora itzuli zen Mentxu. Josu Landa «Odolbildua» - 113. orr.\nBaina nola itzultzen da besoa berriro jarrera horizontalera? Irene Aldasoro «Giza gorputza lanean» - John Lenihan - 64. orr.\nEtzanda, eserita edo belauniko, egonkor dago gorputza, baina zutikako jarrera, berez, ezegonkorra da ingeniaritzari dagokionez. Irene Aldasoro «Giza gorputza lanean» - John Lenihan - 124. orr.\nOrobat iluntasuna, gelditasuna, begi-jarrera jakin bat. Juan Garzia «Ipuin hautatuak» - Jorge Luis Borges - 167. orr.\nGauerdia pasatuta, lepoko minez nengoen, gorputz-jarrera hartu ezinik. Juan Kruz Igerabide «Hauts bihurtu zineten» - 94. orr.\nKoito jarreretan ere gertatu ziren berrikuntzak. Luis Elberdin «Sexua noiznahi» - 223. orr.\nEskuineko belauna ezkerrekoaren gainean ezarrita babes-jarrera hartuz. Ibon Uribarri «Loti ederrak» - Yasunari Kawabata - 30. orr.\nIkertaldea datorrenean bere postuan hilik aurki dezaten, soldadu jarrera ederrean. Anton Garikano «Farorantz» - Virginia Woolf - 40. orr.\n7 jarrera hartu (gai edo arazo baten aurrean)\nNoizbehinka, pailazo samar ere sentitzen nintzen gorputz-jarrera bitxi haietan. Galderei erantzuteak jarrera hartzea baitakar. Juan Kruz Igerabide «Hauts bihurtu zineten» - 67. orr.\nAtxiloketen aurrean zer jarrera hartu erabakitzeko. Juan Kruz Igerabide «Hauts bihurtu zineten» - 56. orr.\nEz dut uste kristautasunaren eraginez hartu nuenik jarrera hori. Xabier Mendiguren Elizegi «Nerabearen biluzia» - 97. orr.\nAbiaburuko egiaztapen horregatik hartu da, beraz, liburu honetan hartu den jarrera. Josu Zabaleta «Irudia» - Jacques Aumont - 16. orr.\nMuturreneko jarrera hartu zuten eurek ere. Koldo Zuazo «Euskararen sendabelarrak» - 103. orr.\nZer jarrera hartu halako mindura baten aurrean? Josu Zabaleta «Jakintzaren arbola» - Pio Baroja - 302. orr.\nEdozein gatazkaren aurrean har daitekeen jarrerarik arduragabeena haren kausak ukatzea edo desitxuratzea liteke. Piarres Xarriton «De re publica edo politikaz» - 140. orr.\n; adegiren jarrera (10); aeben jarrera (8); agertutako jarrera (14); agintarien jarrera (26); aldeko jarrera (150); aldeko jarrera agertu (11); aldeko jarrera hartu (11); alderdiaren jarrera (14); alderdien jarrera (9); antzeko jarrera (18); ari den jarrera (8); aurkako jarrera (99); bestelako jarrera (18); eajren jarrera (26); eko udalaren jarrera (10); elaren jarrera (12); elkarrizketarako jarrera (8); emateko jarrera (8); enpresaren jarrera (11); erakundeen jarrera (10); erakutsi duen jarrera (11); erakutsi zuen jarrera (9); erakutsitako jarrera (45); ertzaintzak izandako jarrera (8); ertzaintzaren jarrera (20); espainiako gobernuaren jarrera (23); euskararen aldeko jarrera (13); eusko jaurlaritzaren jarrera (9); frantziaren jarrera (15); gizartearen jarrera (14); gobernuaren jarrera (86); gobernuen jarrera (11); gorputz jarrera (8); hartu duen jarrera (19); hartu duten jarrera (9); hartuko duen jarrera (8); hartutako jarrera (20); iruñ izan duen jarrera (45); izan duten jarrera (24); izan zuen jarrera (24); izan zuten jarrera (11); izandako jarrera (76); izandako jarrera salatu (18); izango duen jarrera (12); izaniko jarrera (8); jarrera agertu (30); jarrera aktiboa (19); jarrera aldaketa (77); jarrera aldaketak (14); jarrera aldaketarik (11); jarrera aldatu (104); jarrera aldatu ezean (14); jarrera aldatuko (30); jarrera aldatzea (27); jarrera aldatzeko (30); jarrera aldatzeko eskatu (10); jarrera aldatzen (23); jarrera arbuiatu (13); jarrera arduragabea (9); jarrera argia (23); jarrera argitu (9); jarrera argitzeko (22); jarrera argitzeko eskatu (16); jarrera azaldu (13); jarrera azaltzeko (13); jarrera basatia (8); jarrera bateratua (16); jarrera bera (55); jarrera berbera (10); jarrera berean (13); jarrera berretsi (20); jarrera berri (9); jarrera berria (13); jarrera bortitza (12); jarrera egokia (25); jarrera epela (9); jarrera erakusten (12); jarrera erakutsi (21); jarrera erasokorra (15); jarrera errepresiboa (8); jarrera ezberdinak (8); jarrera ezkorra (10); jarrera gaitzetsi (48); jarrera gogor (27); jarrera gogor kritikatu (9); jarrera gogor salatu (9); jarrera gogorra (12); jarrera hartu (79); jarrera hartuko (35); jarrera hartzeko (9); jarrera hartzen (9); jarrera ikusita (17); jarrera irekia (31); jarrera irmoa (19); jarrera itxia (26); jarrera izan (42); jarrera izango (21); jarrera izatea (11); jarrera jakin (8); jarrera kontrajarriak (13); jarrera kritikatu (79); jarrera kritikoa (23); jarrera lotsagarria (12); jarrera ofiziala (10); jarrera oldarkorra (18); jarrera ona (41); jarrera ona erakutsi (9); jarrera ona izan (8); jarrera pasiboa (11); jarrera politiko (14); jarrera politikoa (19); jarrera politikoak (16); jarrera positiboa (16); jarrera salatu (166); jarrera salatzeko (32); jarrera sendoa (8); jarrera tinkoa (10); jarrera txarretsi (12); jaurlaritzaren jarrera (20); jokalarien jarrera (10); kontrako jarrera (82); lehengo jarrera (8); muturreko jarrera (8); nafarroako gobernuaren jarrera (15); oso bestelako jarrera (8); oso jarrera ona (8); patronalaren jarrera (17); politikoen jarrera (13); poliziaren jarrera (16); ppren jarrera (36); presidentearen jarrera (11); pse eeren jarrera (12); psoeren jarrera (38); sailaren jarrera (9); sindikatuen jarrera (11); taldearen jarrera (17); taldeen jarrera (8); udalaren jarrera (33); zaleen jarrera (8); zer nolako jarrera (10) zuzendaritzaren jarrera (17)\naldeko jarrerak (12); aurkako jarrerak (12); kontrako jarrerak (19); muturreko jarrerak (13)\njarrerari eutsi (15)\njarreraz aldatzeko (10)


Crecer+ XXV Inbertsio Foroa - SPRI\n22 otsaila, 2019\nCEBEK-Bizkaiko Enpresarien Konfederazioaren laguntzaz, inbertsiogileen eta ekintzaileen interesak batzen dituen Orkestraren plataformak foroaren beste edizio bat antolatu du.\n– 1. proiektua: Plataforma teknologiko batez baliatuz, sistema honek aukera ematen du kirolari bakoitza bere errendimenduan eragina duten arlo guztietan ebaluatzeko eta hura hobetzeko emaitzak lortzeko.\n– 2. proiektua: Erreformen managed marketplace. Zure proiekturako erreforma enpresa onenak zein diren dakien aholkulari batek lanetan gidatuko zaitu, kontratu gaiez arduratuko da eta edozein ezustekoren aurrean erantzungo du.\n– 3. proiektua: Posta elektronikoko komunikazioak modu argian eta interpretazio okerrik gabe babesten dituen sistema. Komunikazio mota guztietarako erabil daiteke, bai bidalketa automatikoetarako (machine to human) eta bai pertsonen arteko komunikazioetarako (human to human).\n– 4. proiektua: Errealitate birtualeko plataforma/aplikazioa, adineko pertsonentzat entretenimenduko eta estimulazio kognitiboko murgiltze esperientziak eskaintzen dituenak.\n– 5. proiektua: Futbol amateurrerako marketplacea, jokalariek kirolean eta lanean aurrera egiten laguntzen duena, nazioarteko taldeetan eta enpresetan.


Gaztearen Maketa Lehiaketa martxan duzue - Nontzeberri\nHasiera/MUSIKA/Gaztearen Maketa Lehiaketa martxan duzue\nGaztearen Maketa Lehiaketa beste behin antolatu da. Datak eta bete beharreko baldintzak haizatu dituzte bertako antolatzaileek.\nGaztearen XXVIII. Maketa Lehiaketan maketak igotzeko epea otsailaren 26ra artekoa izango da. Eta horren ostean, martxoaren 13tik martxoaren 20ra, finalerako bozketa egingo da. Gero, apirilaren 5ean, Finalisten kontzertua etorriko da. Bi talde/bakarlari bozkatuenek eta epaimahaiak hautatutako beste hiru talde/bakarlariek joko dute Bilboko kafe Antzokian , eta zuzeneko emanaldi horretan oinarrituta erabakiko dute epaimahaikideek nor izango den Gaztearen XXVIII. Maketa Lehiaketaren irabazlea.\nDakizuenez, parte-hartzaileek ezin dute diskoetxe batekin inolako hitzarmenik izan. Musika estiloa edozein izan daiteke, ez dago mugarik. Horrenbestez, Euskal Herriko talde eta bakarlari guztientzat egongo da zabalik 28. edizio hau.\nSari potoloena (Epaimahaiaren Saria) 5.000 eurokoa da eta gainera, Bilbao BBK Live jaialdian jotzeko aukera izango du. Entzuleen saria 2.500 eurokoa da, eta horiez gain, beste sari bat izango da: Kafe Antzokiaren sari berezia; irabazleak 300 euro jasoko ditu.\nInformazio osoa EITBn irakurri ahal duzue.\nZornotzako KINE Zineklubak “Femeninoan” zikloa ondu du


Txina estali gabeko aluminiozko erradiadore hodien fabrikatzaileak eta hornitzaileak - Majestic\nHasiera > Produktuak > Aluminiozko hodia > Erradiadore Hodia\nKalitate handiko estali gabeko aluminiozko erradiadore hodiak ekoizten ditugu. 12 urte baino gehiago daramatzagu erradiadore hodiak fabrikatzen. Txinako fabrikatzaile handienetako bat gara.\nEstali gabeko aluminiozko erradiadore hodia aluminiozko materialez egina dago. Kalitatea AA3003 da. Aukeratzeko zehaztapen ugari ditugu. Nahi duzun aluminiozko erradiadore hodiaren marrazkia baduzu, bidali iezadazu. Eredu bat garatu eta zure marrazkiaren arabera ekoiztu dezakegu.\nEstali gabeko aluminiozko erradiadore hodia (altuera * R * lodiera)\n12 * 1 .5 * 0.26 / 0.28 42 * 2,0 * 0,35 / 0,40.\nZehaztapen gehiago bidali ditzakezu posta elektronikoz ...\n3003 estali gabeko aluminiozko erradiadore hodia AL-Mn serieko aleazio bat da, herdoilaren aurkako gehien erabiltzen den aluminioa da. Aleazio honen indarra ez da altua (aluminio puru industriala baino zertxobait handiagoa) eta ezin da bero tratamenduaren bidez indartu; beraz, laneko metodo hotzak erabiltzen dira bere propietate mekanikoak hobetzeko.3003 aluminiozko hodiak moldagarritasun, soldadura eta korrosio erresistentzia onak ditu.\nGure fabrikak ISO / TS16949 ziurtagiria du, beraz, oso ziur gaude gure produktuetan, eta estalitako aluminiozko erradiadore hodia oso ondo paketatzen dugu, beraz, normalean zure eskaera egoera onean jasoko duzu. produktuentzako kalte txikia. Kalitateko edozein arazo, berehala tratatuko dugu.\nEskari ezin hobea jaso ahal izango duzula ziurtatzeko, estali gabeko aluminiozko erradiadore hodientzat erabiltzen dugun paketea zurezko kaxa da: GB / T12238-2008, JBfT 8527-1997, API 609, EN 593-1998, DIN 85003-3-1997\n6. Galdera arrunta:\nA: Bai, industria honetan 12 urte baino gehiagoko historia duen fabrika gara.\nA: Normalean,% 30eko gordailua onartzen dugu,% 70a bidali aurretik. Aholkuak emanez gero, galdetu.\nA: EAE, Turkia, Thailandia, Errusia, Kazakhstan, Erresuma Batua, Australia, Janpan, Txile, Egipto.ect\nHot Tags: Estali gabeko aluminiozko erradiadore hodia, pertsonalizatua, Txina, deskontua, kalitatea, hornitzaileak, doako lagina, fabrikatzaileak, aurrekontua, urtebeteko bermea\nAluminio estalitako erradiadore hodia\nErradiadore Hodi tolestua\nAluminiozko Soldatutako Hodia\nAluminiozko Bero Trukagailuaren Hodiak


Energia elektrikoa eta bero-igorleak | Consumer\nEnergia elektrikoa eta bero-igorleak\nGaueko tarifa aukera ona da argiaren ordainagirian aurrezteko\nEnergia elektrikoa energia-iturri bat da, eta beste edozeinekin lehiatzen da beroa sortzeko, gaueko tarifen eskaintza zabalari eta bero-metagailuen jendeztatzeari esker.\nElektrizitatearen abantaila nagusia instalazioen mantentze-lan ia nulua eta erabiltzailearentzako erosotasuna da. Gainera, erraz programatzen da eta garbia eta segurua da. Gaueko tarifaren kontratuak gauean kontsumitutako kw/ordu bakoitzeko% 50 baino gehiago aurreztea dakar.\nBerogailuak eta erradiadoreak dira bero-igorle ezagunenak.\nBi sistema horietako bat erabiltzen duten erabiltzaile gehienek berogailu mota bat aukeratzen dute: burdina urtukoa, xaflazko panelekoa edo aluminiozkoa. Lehenek, berotzeko denbora asko behar duten arren, gelako tenperatura beste mota batzuek baino gehiago igotzea lortzen dute. Gainera, hozte atzeratuari esker, denbora gehiagoz lortuko dugu gela hondatuta edukitzea. Xafla-erradiadoreak inbertsio bikaina dira, kostuak merkatzen baitituzte eta galdaren errendimendua hobetzen baitute. Aluminioz egindakoak bero-eroale onak dira, eta, gainera, moduluka instala daitezke.\nZoru eta horma erradiatzaileek ura erabiltzen dute beroa transmititzeko. Berokuntzaren azalera oso handia da, zoruan edo hormetan barneko hodiak instalatzen baitira. Alergia-adituek gomendatzen dute metodo hori, sistema horiek eragotzi egiten baitute akaroak etxeetan hedatzea.\nBerokuntzako beste metodo bat aire beroko klimatizagailuak dira, erraz programatzen direnak eta geletako hezetasuna murrizten dutenak.\nenergia erradiadore metagailu


barren.eus - 52 proposamen aukeran, 2 milioi euro erabiltzeko\nGipuzkoako Foru Aldundiko arduradunek jakinarazi dutenez, Debabarrenan jasotako proposamen guztiak aztertu eta batzuk alde batera utzi dira, bi baldintza nagusiak betetzen ez dituztelako: gaia Foru Aldundiaren eskumenekoa izatea eta eskualde izaera edukitzea, hau da, herri bat baino gehiagotan garatzea. Beste batzuetan proposamenak elkartu egin dira, gai berari buruzkoak zirelako.\nKontuak kontu, 52 proposameneko zerrenda jarriko da mahai gainean hautatzeko.\nHona hemen 52 proposamenak, gai edo arlo ezberdinetan banatuta\n• Proposamenak aukeratzeko batzar irekia\nProposamen horietatik hamar aukeratzeko batzar irekia egingo da ekainaren 11an, eguenean. Batzarrean parte har dezakete Deba, Eibar, Elgoibar, Mendaro, Mutriku eta Soraluzeko herritarrek. Elgoibarko Kultur Etxean egingo da batzarra 18:30ean. Ondoren, Foru Aldundiari hautatutako egitasmoen zerrenda bidaliko zaio, egitasmoen bideragarritasuna aztertzeko.


Kanadan egindako mendiko eskiko zeharkaldia, Monterronen - Arrasate - Goiena.eus\nKanadan egindako mendiko eskiko zeharkaldia, Monterronen\nXabier Urzelai 2005-01-11 11:37\nEguaztenean, urtarrilaren 12an, Belen Eguzkitzak eta Poto Gorrotxategik ikus-entzunezkoa egingo dute Monterronen. Kanadan egin zuten mendi eskiko zeharkaldia izango da gaia. 19:00etan hasiko da ikus-entzunezkoa.\nHorrekin batera, Besaidekoek mendiko eskia egiten ikasteko irteera antolatu dute datorren urtarrilaren 22ko eta 23ko astebururako. Irteera Portaletera egingo dute (Formigal inguruan), eta derrigorrezkoa izango da federatua egotea eta oinarrizko biraketak egiten jakitea. Izena emateko egunak urtarrilaren 17a, 18a eta 19a izango dira. Eta, izena ematerako orduan 30 euro aurreratu beharko dira.\nEski alpetarra egiteko irteerak, astebururo\nOraingo asteburuan hasiko du Besaidek urtero-urtero Formigalera egiten dituzten irteerak. Urtarrileko, otsaileko eta martxoko asteburuetan joango dira, eta prezioa oraindik erabaki ez badute ere, esan digute ehun euro inguru izango direla. Prezioak nola dauden ikusita, ez da aukera batere txarra. Besaiderekin eskiatzera joan gura duenak astelehenetan, martitzenetan edo eguaztenetan izango dute izena emateko aukera. Informazio gehiago 943 77 30 66 telefonoan.


Berria.infotik hartutako albistea:\n"Nafarroako Gobernuak legeak jaso gabeko hainbat irrati kateen emankizunak bertan behera uztea ebatzi du. Haien frekuentziek Noaingo aireportuko (Nafarroa) aire segurtasuna «arriskuan» jartzen dutela argudiatu du hartarako, nahiz eta uhinen arloa ez den bere eskumenekoa. Emisioak eteteko agindua jaso duten irratien artean EITB komunikazio taldeko Euskadi Irratia eta Radio Euskadi daude, eta baita irrati emankizunak euskara hutsean Iruñerrian eskaintzen dituen Euskalerria irratia ere. Hala, BERRIAk jakin ahal izan duenez, hilaren 30a baino lehen emankizunak bertan behera utzi beharko dituzte aipatutako hiru irratiek.\nRadio Euskadik, Euskadi Irratiak eta Euskalerria irratiak Galarko (Nafarroa) Erreniega mendian dituzte antenak. Horien bitartez entzun daitezke hiru irrati kateak Iruñerrian. Bertan du antena ere AENA Espainiako Aireportuak eta Aireko Nabigazioaz arduratzen den erakundeak. AENAk bere irrati frekuentzian interferentziak zituela jakinarazi zion Nafarroako Telekomunikazioen Ikuskaritzari 2008ko urrian. Baina behin Erreniegan ikerketa egin ondoren, interferentzien jatorria ez zegoela Erreniegan jakinarazi zuen Jesus Berduque Mancho Nafarroako Egiaztapen Teknikoen buruak. Azterketa horren agiriak dioenez, «AENAren instalazioetan zegoen interferentzia».\nHilabete geroago, 2008ko azaroan, interferentziak zeudela jakinarazi zuen beste behin AENAk. Horren inguruan Berduque Manchok zuzendutako ikerketak dioenez, «Noaingo aireportuko irratian bada interferentzia bat, baina ez da jarraia, erreklamazioan esaten den bezala». Egiaztapen teknikoak antzemandakoaren arabera, «aireportuko kontrol dorrean dago interferentzia». Abenduan ere, antzeko erreklamazioa egin zuen AENAk, baina ezin izan zen ezer frogatu.\n124,847 frekuentziaren auzia\nDena den, 2009an AENAren arabera, interferentziak izaten jarraitu dute, 124,875 frekuentzian hain zuzen. Oraingoan teknikoek egindako ikerketen ondotik hainbat ondorio aipatzen dira, BERRIAk eskuratu ahal izan duen txostenean. «Hamabi irrati katek duten antena Erreniegan, eta horietatik zortzik ez duten administrazioaren baimenik», dio txostenak. Hala frogak egiten hasita aipatzen da, 106,40 frekuentziako irrati emankizuna itzalita interferentziak desagertu egiten direla. Frekuentzia hori Euskadi Irratiari dagokio, eta seinalea igortzeko potentzia jaitsita interferentziak desagertzen zirela frogatu ahal izan zen.\nDena den, hurrengo egunetan interferentzia gehiago agertu ziren, haietako bat 124,875 frekuentziatik gertu. Hori Radio Tropical irrati kateari dagokio. Berduque Manchok jakinarazi zuenez, «FM Radio Tropical eta Euskadi Irratiak irrati emankizunak igortzeari utzi eta, interferentziak bertan behera gelditu dira». Ondorioz, «mendian lizentziarik ez duten irrati kateei zigor txostena» irekiko zitzaiela ere aipatu zuten. Hala ere, ikerketa guztietan ezin izan zen frogatu Euskalerria irratia zenik interferentzien sortzailea. Baina irrati horrek ere hilaren bukaerarako emititzen ez jarraitzeko agindua jaso du.\nGobernuko Idazkaritza Tekniko Nagusiaren jakinarazpenak dio 30a baino lehen lizentziarik gabeko irratiek emankizunak eten behar dituztela, «AENAk aire segurtasunerako larriak diren interferentziak sortzen dituztelako FM irratiek». Ondorio hori ez dator bat Berduque Manchorenekin. Hala ere, Idazkaritza Tekniko Nagusiak uztailean Erreniegan beste ikerketa bat egiteko eskatu dio Nafarroako Telekomunikazioen Ikuskaritzari."


Oroitarria | Berria.eus\n2017-07-16 / Iñigo Aranbarri\nBada Irlanda mendebaldean, Dumha Locha haranean, bide bat gai dena bertan dabilena kloroformatu eta bahitzeko. Inguruan, labainka doaz lanbro-lainoak mendi mazeletan behera. Halako batean, zutarri borobildu baldar bat errepide estuaren hegian, bueltan-bueltan harri txikiak dituena multzoan bilduak, bertatilk igaro den bakoitzak bana utzia. Compostelarik gabeko milladoiro bat Connemaran.\nEz da zeltiar magiarik. Gosete Handiaren begian, 400 lagun inguru hil ziren tokia seinalatzen du oroitarriak. 1849an, ehunka lagun heldu ziren Cluain Cearban-era janari eske. Han, laguntzak aztertzen zituen britaniar batzordea Dolphi Lodgen zegoela esan zitzaien. Oinez egin zuten harainokoa. Alferrik. Bueltan zihoazela, ekaitzak harrapatuta, goseak eta aintziran itota hil ziren laurehun andre, gizon eta ume haiek.\nHistoriak bere zabortegietako batean gorde beharreko kontu zahar bat da Laku Beltzeko hau; ahaztekoa erabat, baina ez da hala gertatu. Atzo goizekoa ez izanagatik, badu Gosete Handiak irlandarren memoria kolektiboan bizirik jarraitzeko indarrik. Bi milioi lagun baino gutxiagorekin laga zuen hondamendia ez zen zeruetatik jausitako fenomeno metereologikoa izan, ez da, erakutsi izan zaigun bezala,patataren gaitzarekin ere azaltzen. Jendea gosez hiltzen ari zela, eskeleto haiek landutako soroetako garia Ingalaterrara bidean zihoan, lur jabeek hala eginda negozioa.\nEgun, ordukoa oroituz, urtero egiten da Cluain Cearbanetik Dolphirainoko ibilbidea, pankarta eta guzti. Antzinakoa da istorioa, baina ez da, itxuraz, ahantzi nahi. Oroitarriari Gandhiren aipu bat erantsi dio denborak, Nelson Mandelaren izena, Dunnes Stores saltokietako 94ko greba. Hori du memoriak historiak ez duena. Data hutsetik harago, bidegabekeriaren pertzepzioa dago, errepide batek lainoa bezala zeharkatzen duena denbora, ordukoa egungo egiten duen zain humanoa.


Krisiari modu osasungarrian aurre egitea | Consumer\nKrisiari modu osasungarrian aurre egitea\nAtzeraldi ekonomiko eta ziurgabetasun garai honi aurre egiteko bi bide dira psikologia eta coaching-a\nIrudia: Amir Darafsheh\nEgungo krisi ekonomikoa ez dirudi egoera iragankorra denik. Datozen urteetarako aurreikuspen ekonomikoek ez dute egoera hobetuko. Horregatik, adituek pentsaera egoera berrietara lehenbailehen egokitzea gomendatzen dute. Baina nola? Artikulu honetan, psikologo kliniko batek eta coach batek ziurgabetasun ekonomikoko garai horiei aurre egiteko jarraibide batzuk ematen dituzte.\nGaur egungo krisi ekonomikoa hasi zenetik, 2008. urtearen hasieran, albisteak gero eta negatiboagoak dira Espainian. Grezia, Portugal eta beste herrialde batzuetako langabeziak, kontsumo-jaitsierak edo egoera zailak ez dute uzten argia ikusten tunelaren amaieran. Oso litekeena da krisiaren lehen hilabeteetan edo urteetan jende askok pentsatzea, lehenago edo geroago, atzeraldia amaitu eta dena normaltasunera itzuliko litzatekeela. Izan ere, defentsa-mekanismo bat da egoerari energia gehiagorekin aurre egiteko.\nBaina Bartzelonan coach gisa aritzen den Mònica Fusték dioenez, “ez diogu krisiari aurre egin behar, paradigma aldaketari baizik. Zaila da gauzak lehen bezala izatea”. Eta garai berrietara egokitu behar da. Horixe da Fusték eguneroko lanean duen helburuetako bat. “Pertsona bere eraldatze-prozesuan lagundu behar zaio, bere egungo egoeratik, gustatzen ez zaionetik, nahi duen egoerara pasa dadin”. Krisia pairatzen duten pertsonentzako coaching-aren kasuan, prozesu hori izan daiteke jarraitu beharreko bide profesionala aurkitzea, nola ezarri modu autonomoan, nola utzi langabezia atzean…\nKrisia gainditzea, dolu-prozesua\nEmozio negatiboak, amorrua kasu, modu erabilgarri eta eraginkorrean erabil daitezke aldaketa pertsonalaren eragile gisa.\nGauzak lehen bezala izango direla pentsatzeak ez du balio estrategia psikologiko gisa, “beharrezkoa da galdutako paradisu horrengatik dolua egitea eta gure pentsaera ahalik eta azkarren egokitzea dauden aukera errealetara”, azaldu du José Ángel López Tenerifeko Santa Cruz psikologo klinikoak. Bikote-banantze baten ondoren edo pertsona maite bat hiltzen denean egin beharreko dueluaren antzekoa. Prozesu horrek denbora eta, gainera, elaborazioa eskatzen du, “amorrua bezalako emozio negatiboak sor baitaitezke, onartu eta adierazi egin behar baita, baina aldi berean modu eraginkorrean prozesatzea komeni da. Amorru hori bera erabil daiteke aldaketa pertsonalaren eragile erabilgarri eta eraginkor gisa”.\nKrisia aukera gisa\nKrisia baliabide positiboak mobilizatzeko aukera izan daiteke. Fusték “El mejor año de tu vida” (Alrevés argitaletxea) liburuan azaltzen duenez, coaching-aren helburua da pertsonak bere burua birprogramatu, beldurretatik ihes egin eta aukera berrietara irekitzea. “Benetan nor garen ikusteko eta gure potentzial guztia martxan jartzeko aukera ematen du”. Coaching-aren bidez, krisi ekonomikoa aukera gisa ulertzen da, pertsona asko behartzen baititu maila profesionalean berrasmatzera, sortzen diren behar berrietarako proiektuetan pentsatzera, bizitza aldatzen ausartzera.\nEra berean, gero eta gehiago hitz egiten da erresilientziaz, Luis Rojas Marcos psikiatrak, New Yorkeko Unibertsitateko (AEB) psikiatriako irakasleak, definitua. ), hala nola “pertsona gehienek ahokatzeko, hausturarik gabe aurre egiteko eta, denborarekin, hasierako egoerara itzultzeko dugun gaitasuna, zoritxarren aurrean”.\nNola egin aurre krisiari: erresilientziaz jokatzea\nLangabeziari, ikasketak amaitu ondoren lana aurkitzeko zailtasunari edo baliabide gutxiko familia bati aurre egiteko, pertzepzioa errealitatera egokitu behar da. Garai negatibo batean, dena beltz ikustea erraza da. Eta pertsona batzuk oso kiribil arriskutsura eror daitezke. José Ángel Lópezek dioenez, “gizonezkoek, zehazki, autoinkulpazio-, inpotentzia-, desegokitasun- eta desbalorazio-joera handiak izan ditzakete”.\nPsikologo honek bere gaitasunetan zentratzea eta norberaren baliabide eta mugei buruzko auditoretza pertsonala egitea gomendatzen du. Gainera, funtsezkoa da sare sozialak (familiakoak, lagunak, ezagunak) erabiltzea laguntza psikologikoa lortzeko eta laneko aukerak aztertzeko. Prestakuntzaren garrantzia ahaztu gabe, funtsezko pausoa da profesionalki eta pertsonalki berrasmatzeko.\nKRISIAREN ONDORIO PSIKOLOGIKOAK\nKrisiarekin batera bizi den modua eta horren ondorioak larriagotu ditzaketen zenbait faktore daude: proportzio katastrofikoak izateko arriskua hautematea, informazio fidagarririk ez izatea, ondorioei buruzko ziurgabetasuna, norberaren bizitzaren eta etorkizunaren gaineko kontrola galtzeko sentsazioa, lider politiko eta sozialen konfiantza galtzea, etab. José Ángel Lópezek azaltzen duenez, presio horren ondorio negatiboak hauek izan daitezke: “etsaitasuna eta suminkortasuna areagotzea, lo egiteko edo sexu-harremanetan arazoak izatea, neke gehiegizkoa eta jarraitua, muskuluetako mina, buruko mina, urdail-hesteetako arazoak, antsietate- edo depresio-nahasteak, edo beste koadro larriagoak”.\nantsietate estres krisi tristura


Itzurunen dagoen sei metroko fosil baten erreplika egin dute - Zumaia - Baleike.eus\nGorka Zabaleta 2018-05-25 12:41\nSei metro luze den iknofosil ikusgarri baten erreplika egin du Eleuterio Baeza espezialistak. Duela 53 milioi urte itsas hondoko animaliek egindako arrastoak dauzka. Gaurtik aurrera, Algorri Interpretazio Zentroa dago ikusgai. Erreplika sortzeko prozesua jaso dugu bideo honetan.\nZumaia eta Deba arteko harraldea fosilez josita dago. Badaude duela milioika urteko animalien oskolen fosilak, baina gehienak iknofosilak dira; alegia, animaliek utzitako arrastoen fosilak. Pentsatu behar da gaur egun kostaldea dena itsas hondo zela duela milioika urte, eta itsas hondo hartan animaliak zebiltzala atzera eta aurrera janari bila. Joan-etorri haien markak haitzetan ikus ditzakegu gaur egun.\nGure harraldeko iknofosilen artean bada bat tamainagatik nabarmentzen dena. Sei metro luze da, eta arrasto konzentrazio ikaragarria du. Duela 53 milioi urte ostarrenen tankerako animalia batzuek utzitako aztarnak dira, fosil bihurtuta. Fosila Itzurun aldean dago, oraindik labarrean tente, baina higadurarekin erori eta hausteko arriskua dago. Horregatik, ondarea ez galtzeko, erreplika bat egitea erabaki dute Geoparkeak eta Gipuzkoako Foru Aldundiak.\nEleuterio Baeza espezialistak egin du erreplika. Hain pieza handiak gutxitan egin dituela aitortu du, normalean txikiagoak egiten dituela. Erreplikak zehaztasun handiz egiteko metodo bat sortu eta patentatu du Baezak. "Erreplikak egiten ditugu balio zientifikoa izan dezaten eta horretarako oso zehatzak izan behar dute". Inguruko harraldean ikusi duen fosil eta haitz egitura bereziekin txundituta gelditu da. "Hemen sekulako ondarea daukazue eta krimena litzateke ez babestea. Fosil asko galdu egingo dira eta horien erreplikak egin beharko lirateke. Pare bat lagunentzako lana dago hemen. Erreplika horiekin gero erakusketa ibiltariak antola daitezke. Altxorra daukazue hemen".\nJatorrizkoa edo erreplika?\nSei metroko erreplika Algorri Interpretazio Zentroan jarri dute. Horrekin batera, Eleuterio Baezak egindako hainbat errepliken erakusketa inauguratu dute gaur eguerdian. Fosilen eta mineralen erreplika oso zehatzak dira, eta egileak erronka bota die bisitariei, tartean badaudelako pieza originalak. Ea bereizteko gai zareten.\nEkaineko Baleike aldizkarian jasoko dugu erreplika honi buruzko informazio zehatzagoa.\nGorka Zabaleta 2018 eka 08 Zumaia\nSei metro luze den iknofosil ikusgarri baten erreplika egin du Eleuterio Baeza espezialistak Geoparkearen enkarguz. Duela 53 milioi urte itsas hond...


Ikasle Eguna | Hetzordua\n…zarelako iraultzaile »\n« Doritos poltsa\nBilbon Gernikako Adierazpeneko deitzaileek deituriko manifestazioan nengoen Ikasle Eguneko kartelak lehen aldiz ikusi nituenean. Gelditu nintzen, kriston kartel luzea zelako, talde askorekin. Eta lehen ikusi batean “Los Zopilotes Txirriaus” baino ez nituen izen ertain-handitzat jo. Beste guztiak talde txikiagoak, fama gutxiago dutenak baina azken urteotan leku bat egiten ari direnak.\nLehen erreflexioa Ikasle Abertzaleakek hartutako erabakiak arriskua zuela izan zen: izen handiko talderik gabe, jendea ez da kontzertuetara joaten. Bigarrena, ordea, kontrakoa izan zen: izen handiko talderik gabe arriskua txikiagoa da, jaia egin nahi duena joango delako. Gainera prezioan ere murrizketa egin daiteke eta ikasle gehiago erakarri.\nIkasle mugimenduak urte konplexuak pasa izan ditu. Errepresioak, alde batetik, zailtasunak sortu dizkio antolatu eta mugimendu indartsua sortzeko. Bestetik Bologna Prozesua eta antzeko prozesu neoliberalek antolatzeko era eraldatzera eraman ditu. Ikasleriak beti lortzen du egoera berrietara moldatzea, irudimena landu eta egoera kaxkarretik ere distira handia duten ekimenak ateratzen ditu. Komentatzen didate ertainetan talde berri ugari dituela Ikasle Abertzaleakek. Baita Lanbide Heziketan eta historikoki zailtasunak egon diren eskualde batzuetan ere. Ilusioa da nagusi ikasturte txarrak pasa dituzten horien artean. Froga aste honetan Iruñerrian eginiko mobilizazio arrakastatsuetan.\nOrain urteroko zita jarri digute begien aurrean. Kontzertu ugari, talde on eta gazteak, egun osoko egitaraua eta giro ona ziurtatua. Billabonan da zita, gaur8.\nThis entry was posted on Larunbata, azaroa 12th, 2011 at 10:11 am and is filed under Kategoriarik gabe.


Faktoria - BAGA BIGA FAKTORIA\nBaga Bigako biriketan egiten dugu garagardoa, faktorian. Hemen, elaborazio-metodo tradizionala eta km0 kontsumoa errespetatzen ditugu, ia hondakinik sortu gabe eta produktuaren freskotasun maximoa bermatzen dugu.\nKristaletik zure edari gogokoena egiten ikusi ahal izango duzu; beraz, Donostiako zentroan bertan prestatze-prozesua ikustera gonbidatuta zaude.\nElaborazio prozesu guztia lokal berean egiten da, alea ehotzen denetik garagardoa iturrian ateratzen den arte, behar diren hartzitze eta heltze denborak errespetatuz.\nArtisau-garagardo on bat egiteko gakoa merkatuko lehengaien aukeraketan dago. Errendimendurik onena ateratzeko, kontu handiz egiten dugu lan, lantzeko metodo tradizionalari jarraituz.\nHor sortzen da magia, garagar salda bat garagardo bihurtzen denean. Prestatzeko fase honetan, oso garrantzitsua da tenperatura kontrolatzea, legamia berez erreproduzitu ahal izateko.\nGaragardoa benetako garagardoa denean eta baldintza hoberenetan dagoenean, hoztz dauden tankeetara pasatzen da, ahalik eta freskotasun handiena mantenduz eta kalitate gorena bermatuz.\nEta, azkenik, babes-tankeetako garagardoa hotzean eta egoera ezin hobean pasatu behar dugu txorrotetara. Aukeratu zure iturri gogokoena!\nGaragardoak dena jasaten duen arren, osagai nagusiak lau baino ez dira: ura, malta, lupulua eta legamia.\nMalta, ernamuindu eta lehortu egin den zereala da, normalean garagarra, garia, zekalea eta oloa. Lehortu ahala, mota desberdinekin jolas dezakegu; hala, nortasun handiko garagardoak lortzen dira\nLupulua landare igokaria da, eta loreak kukulu modukoak dira. Hauek, lehortu egiten dira, eta garagardoa egostean botatzen dira. Usaina, zaporea eta mingostasuna ematen diote gure garagardoari\nLegamiarik gabe ez dago garagardorik, funtsezko zatia da, garagar salda gozo bat garagardo aberats eta freskagarri bihurtzen duena, milaka barietate daude\nAhaztua baina garrantzitsuena, urik gabe, ezinezkoa da garagardoa egitea; eta haren ezaugarriek zehatzak izan behar dute: PH zuzena, mineral egokiak eta kloro gutxi.\nArtisau garagardoaren eta garagardo industrialaren arteko alde handia ez dago erabiltzen den kalitatezko lehengaian bakarrik, baita egitean jartzen den maitasunean ere.\nZortea da espazio berean artisau-moduan egin ahal izatea prozesu osoa, alea ehotzetik txorrotaraino, ontziak eta tarteko pasabideak kenduz eta hondakinak murriztuz.\nBaga Bigan, gustuko ditugun garagardoak egiten ditugu.\nAsko gustatzen zaigu aldatzen joatea,\nestilo klasikoekin hasi gara\neta barietate gehiago batuko ditugu\nGolden Ale bat da, kolore horiduna eta apar zuriarekin. Oso freskagarria da eta erraz edaten da, zitrikoen aroma du eta mingor ertaina.\nRed Ale estilokoa da, gorrixka, apar zuri eta dentsokoa. Bikaina da garagardo maltosak maite badituzu, ukitu gozoak baditu eta oso mingots suabea bada.\nIPA garagardo bikoitza da. Ezaugarri nagusiak: mikaztasuna eta aroma. Amerikako lupulo onenekin egina da.\nHoppy Helles garagardoa, glutenik gabea. Urre-kolorekoa da, freskoa eta mingostasun-ukitua du. Ez zaitu epel utziko.\nWeissbier hau estilo tradizionalean egindako gari-garagardoa da. Hori kolorekoa da, ilun samarra, platano-usainak ditu eta erraz edaten da.\nSour garagardo tropikala da. Azidoteasuna da bere ezaugarri nagusia, mangoak ematen dion zaporearekin batera.\nEz ginateke inor izango lankidetzarik gabe,\njende askok uste badu ere beste garagardotegi batzuk lehiakideak direla,\nguk lagun eta lankide gisa ikusten ditugu.\nLokala irekitzeko lankidetza pila bat egiteko aukera izan genuen\ngustura errepikatuko ditugunak.\nINDARRA EGITEN DU\nLanbide honen alderdirik dibertigarriena zure errezetak sortzeko askatasuna da, loteka perfekzioa bilatuz. Benetan atsegina da produktu bat egitea eta jendea probatzen ikustea, keinuak ikusi, komentarioak entzun… horrek asko laguntzen dizu hobetzen, handinahia izaten, baina, batez ere, harrotasunez betetzen zaitu sortu berri duzuna gustuko duzuenean.\n“Garagardoa egitea azkar pasatu zen hobby izatetik nire lanbide izatera”\nLanbidea perfektua dirudi, egun osoa garagardoen artean, baina bere zatia ere sufritua du: malta ehotzea, pisua kargatzea, eltzeen artean beroa pasatzea, mila ordu lan egitea… Eta ez da kontatzen, eta zatirik garrantzitsuenetako bat da, denbora gehiena garbitzen ematen duzu. Baina aitortu behar dut merezi duela.


CNT sindikatuak, asteazken honetan, Bilboko BBKren egoitzaren aurrean konzentrazioa egin du “langileriaren aurkako erasoen arduradunen kontra” protesta egiteko. Ekintza hau erakundeak martxan jarri duen “Erruduna seinalatu. Murrizketarik ez erantzunik gabe. Greba orokorra!” kanpainan kokatuta dago. Testuinguru honetan, CNTk adierazi du “Langileriak jakin badakiela nortzuk diren krisialdiaren errudunak eta beraien sikarioak. Beraien buruak ez dituzte ezkutatzen, baina gu nahasten saiatzen dira”, eta nabarmendu du “haiek egoera honi krisialdia esaten diote, baina langileriak badaki estu hartzea besterik ez dela”. Halaber, konfederazio anarkosindikalistak azpimarratu du lan erreformaren benetako mamia: ”haientzat, gero eta etekin gehiago, guretzat, gero eta pobrezia gehiago. Oparoaldietan lan erreformak egin…\nEnrique Hoz 12/05/08


Egin zaitez Real Unióneko abonatu! – Real Unión Club\nEgin zaitez Real Unióneko abonatu!\nKlubak denboraldi erdiko kanpaina abiarazi du, eta deskontuak izateko aukera egongo da alta berriengatik.\nKlubaren webgune berria abian jarri dela aprobetxatuz, Real Uniónek denboraldi erdiko kanpaina jarri du abian, familia txuribeltza hazten jarraitzeko helburuarekin. “Batu familiara” lelopean, klubak % 50era jaitsi ditu abonuen prezioak denboraldi honetarako:\nTribuna Nagusia Ekialdeko Tribuna Preferentzia\nHeldua 75 euro 50 euro 20 euro\nJubilatua 62,5 euro 45 euro 20 euro\nGaztea 50 euro 37,5 euro 10 euro\nHaurra 50 euro 20 euro 10 euro\nAntepalkoa 100 euro\nAbonatu babeslea 150 euro\nAbonatu industriala 200 euro\nEgungo abonatuen fideltasuna saritzeko asmoz, klubak jakinarazi du denboraldiko abonatuak urtarrilean Real Uniónek Stadium Galen jokatuko dituen partidetara lagun batekin joan ahal izango direla. Gainera, “ondoren lagun hori abonatzen bada, sasoiko abonatuari % 10eko deskontua aplikatuko zaio datorren denboraldiko karnetan”, adierazi du Juan Mancisidor Real Unióneko Administrazio Kontseiluko presidenteordeak.\nAbonu berriei klubaren bulegoetan eman dakieke alta, astelehenetik ostiralera, 10:00etatik 13:30era eta 17:00etatik 19:30era, edo web orriaren bidez, Fan Kluba atalaren bidez eta Egin zaitez abonatu estekan klik eginez. Hortik erabiltzaileari inprimaki bat bidaliko zaio, bete eta bidaltzeko.\nAbonatuak % 38a igo dira\nAzken bost hilabete eta erdian klubak % 38 gehitu du bere abonatu kopurua. “2021eko ekainean Real Uniónek 1.024 abonatu zituen. Bost hilabete pasatxoan 394 abonatu berri batu ditugu, gaur egungo 1.418ra iritsiz, hau da, % 38ko igoera. Eskerrak eman nahi dizkiegu gugan konfiantza izan duten pertsona guztiei. Hasi berri den proiektua da, baina batzeko bokazioarekin jaio da. Batu nahi den orok ateak zabalik ditu”, bukatu du Mancisidorrek.


Sarrionandiaren eta Urretabizkaiaren lanaren lagin bana hainbat hizkuntzatan, irakurle berrien bila - Sustatu.eus - Teknologia albisteak\nSarrionandiaren eta Urretabizkaiaren lanaren lagin bana hainbat hizkuntzatan, irakurle berrien bila\n2016-12-09 : 10:36\nBuru-belarri aritu ziren lanean «Itzultzaile Berriak» hiru egunez joan den ekainaren amaieran, Arantxa Urretabizkaiaren Koderno gorria eta Joseba Sarrionandiaren dozena bat poema oinarri harturik, «Deserria itzultzen» izeneko itzulpen lantegian, Itziar Otegiren gidaritzapean. Lantegiaren uzta bildu dugu orain.\nUdaberrian ondu zituzten testuok Europatik etorritako Itzultzaile Berriek, lantegian findu uda hasieran, eta argitalpen digital banatan bildu ditugu orain.\nUrretabizkaiaren Koderno gorria (pasarte bat), bost hizkuntzatan, eta\nSarrionandiaren Hamabi poema, lau hizkuntzatan.\nBesterrirantz abiatzeko prest dira, beraz, enbaxadore finen eskutik: Barbara Pregelj esloveniarra, Karina Mishchenkova errusiarra, Katarzyna Sosnowska poloniarra, Laura Liubinavičiῡte lituaniarra, Maria Pachkova bulgariarra eta Merilin Kotta estoniarra.\nArgitalpen horiekin batera, lantegiarean azken eguneko solasaldia eta errezitaldia denon eskura jarri ditugu bideo batean ikusgai, eta pare bat ekarpen ere bai: Aiora Jakak Sarrionandiaren itzultzaile jardunaren berri eman zigun urrunetik bideo batean, eta Iñaki Iñurrietak, berriz, Senez aldizkarian eskaini zizkigun lantegiaren harira sorturiko gogoetak.\nLantegian sortzen ziren kontuen berri eman zigun Garazi Arrulak egunez egun, eta horiek ere sarean ditugu, hango eztabaida mamitsu eta aberasgarriak (berriro) irakurtzeko moduan.


kritiken hemeroteka » Inurriez eta gizakiez\n« Erantzuna | Maskarak »\nInurriez eta gizakiez Javier Rojo / El Diario Vasco, 2013-05-17\nMariasun Landa aurkezpenik behar ez duten idazle horietako bat da. Eta esaldi hau askotan erretorika hutsa bada ere, kasu honetan errealitatearen islatzat har dezakegu. Haur eta gazte literaturak inposatzen dizkion mugak gainditu nahirik, azken urte hauetan helduentzako liburuak egitea ere erabaki du. Eta halaxe aurkezten da Inurrien hiztegia izenburua daraman idazlan hau. Hiztegietan agertzen den ordena alfabetikoari jarraituz, idazleak narrazio laburren bilduma eskaintzen du. Izenak izen, Espainiako testuinguru kulturalean “microrrelato” deitu izan direnek osatzen dute, beraz, liburu hau. Liburuaren hasieran, bestalde, printzipioen aldarrikapena dugu, txikitasunaren, apaltasunaren goraipamena egiten baita bertan… euskal literaturan askotan agertzen zaigun jarrera, bide batez esanda.\nBertan azaltzen denaren jatorria argi dagoela iruditzen zait, azken finean txitxarraren eta inurrien alegian kontatzen denari buelta ematen zaio-eta. Fabula klasikoan, inurriek jokaera zuhurraren eredua eskaintzen zuten, baina hemen inurriek eta inurritegiak erakusten diguten munduak gizakien harremanetan eta gizartean gertatzen denaren ispilua osatzen du. Alegia klasikoaren ifrentzua, beraz. Mariasun Landa haur eta gazte literaturan aritu ohi da, eta, helduentzat idazten duenean ere, badirudi ezin izan duela literatura mota horrekiko lotura guztiz eten. Bertan agertzen den ikuspuntua, ordea, ez da fabuletan agertzen dena, Inurrien hiztegian ironia baita nagusi, non ez den sarkasmoa. Ikuspuntu ezkorra erakusten du idazleak, inurrien neurriko gure mundu honetako mixeriak kontatzerakoan gizabanakoaren eta gizartearen arteko tirabiran gizabanakoa beti ateratzen baita galtzaile.\nLiburuak hitzaurrea du eta gibel-solas bat ere bai, liburua bera nolabait justifikatu beharko balitz bezala. “Excusatio non petita” baten itxura handia hartu diot azken azalpen honi.


Testu-liburuen negozioa agerian « Hezkuntza eta Hizkuntza\n« Zer da ULERTZEA? Ulermenezko irakurketaren inguruan\nIKTen eragina haurren garunean, ipuin kontalaritzaren aurrean »\nTestu-liburuen negozio itzela izugarrizko oztopoa da hezkuntzaren eraldaketarako. Aspaldi salatzen den gaia da baina testu-liburuek atzera egin ezik aurrera doaz, orain gainera, liburuen garestitasuna dela eta, gobernuek politika bereziak garatu dituzte (komunitate autonomoaren araberakoak) liburu horiek familien gastuetan baxuagoak izateko (testu-liburuetarako txekeak, diru-laguntza zuzenak edo zeharkakoak, ikastetxeei eskaintzen zaizkien dirulaguntzak…). Diru-laguntza hauek prezioa handitu baino ez dute lortu, eta uneotan ez da arraroa 30 euro baino gehiago kobratzea, gehi “ariketa-koadernoa” (heredatu ezin den hori), eta orokorrean Lehen Hezkuntzako irakasgai bakoitzeko 60-80 euro inguru ordaintzen zaie argitaletxeei (horregatik da horren zaila irakasgaiak ezabatzea eta jakintza-eremuak modu integratuan ematea…).\nLiburuak argitaratzen ditugunok badakigu hor izugarrizko merkataritza-tartea dagoela, ekoizpen masiboa dela kontuan harturik zaila delako liburu bakoitzaren inprimatze prezioa 3 euro baino gehiagokoa izatea (koloretan izanda ere), eta autoreek ere (egoera ez prekarioan daudela pentsatuta ere) ondo konpentsa lezakete euren lana liburu bakoitzak 10 edo 12 euroko kostua izango balu. Gogoan izan liburu hauek merkatu “gatibu” bat dutela, izan ere, erosleek (familiek) ez dute zeresanik liburu hauen hautaketan, erabileran eta beharraren inguruko eztabaidan.\nHorrek, aspaldi ezaguna den “opari-sistema” eragin du, soborno itxura handia duena. Irakasleek edo ikastetxeak liburu zehatz bat hautatzen badu, argitaletxeak hainbat opari egiten dizkio: “kongresuetara” joateko bidai poltsak, ordenagailuak eta proiektoreak eta abar. Hau gauza jakina bada ere, zaila da frogatzen.\nBaina dokumentu bat argitaratu da trapitxeo hauek frogatzen dituztenak. Nik albistea El Mundo egunkarian irakurri nuen:\nLos correos del cártel de libros de texto contra ‘la guerra de pizarras’: “Sólo 50 euros de gasto por profesor”\nAlbisteak zehazten duen eran, argitaletxeek euren kanpainetan askotariko opariak eskaintzen dituzte, Merkatu eta Lehiaren Nazio Batzordearen arabera (CNMC), sektoreko kartela hiru urtez ikertzen aritu ostean. 2011ko krisian, gerra moduko bat piztu zen, nork opari hobea eskaini, salmenta bereganatzeko, eta horren aurrean, hitzarmen bat egin zuten argitaletxeek oparietan horrenbeste ez gastatzeko. Xehetasunak albistean ikusiko dituzue, baina funtsean, guda horretan, ikusten da prezioak adosten dituztela, baita sariak ere. Tranpatiak eta iruzurtiak dira; zertan dabil hezkuntza-komunitatea horren aurrean? Zenbat irakasle eta zuzendaritza-talde dago inplikaturik soborno-eskupeko hauetan???\nZer dira argitaletxeak? Noren jabetza dira? Zein erakunde daude atzean? Ba multinazionalak eta talde erlijiosoak! 2013an hauxe idatzi nuen blog honetan bertan argitaletxeen jabeen inguruan: Testuliburuak, ikaskuntza eta negozioa. Jo estekan eta ikusiko duzu!\nJangelan ere, iruzurra\nTestu-liburuetakoa gutxi balitz bezala, ikastetxeetan beste iruzur handi bat ari gara elikatzen, beste “kartel” bat: jangeletako negozioa. Ikastetxeetako janaria nahiko eskasa da kalitate aldetik eta gainera, izugarrizko gain-prezioa ordaintzen da. Hemen ere, pittin bat sakonduz gero, ondo jakin daiteke zein diren jabeak. Ez da normala landa-inguru bateko ikastetxeko jangelan Almeriako plastikoazpiko letxua jatea, edo itsas-inguruko ikastetxe batean panga izoztu nazkagarri hori eskaintzea. Soilik uler daiteke negozio hutsen logiketan pentsatzen jarrita. Penagarria, benetan.\n26 abuztua, 2019 | Tags: argitaletxeak, berrikuntza, irakaskuntza, negozioa, testuliburuak, ustelkeria | Category: Hezkuntza, Orokorra


Guri buruz - Dongying Shengyu Metal Product Co., Ltd.\nDongying Shengyu Metal Products Co., Ltd. Ekoizten eta muntatzen diseinatzen duen konpainia integrala da. Goi-mailako zehaztapen-pieza eta pieza mekanizatuen diseinurako pieza zabaletan espezializatuta dago. Likidoen ekipoen piezak, ponpa eta balbulen piezak, impeller-aren osagarriak, hiriko trenaren ibilgailuen piezak, elikagaien makineria piezak, energia elektrikoa. , eraikuntzako tresneria, nekazaritzako makineriaren piezak eta beste makineria mota batzuk, batez ere altzairu herdoilgaitzez, beroarekiko altzairuzko, karbono altzairuzko, aleazio baxuko altzairuzko, tenperatura handiko aleazioekin, kobrezko aleazioekin eta aluminiozko aleazioekin.\nGure enpresak ordenagailu zenbakizko kontrol tornua eta gainazala tratatzeko ekipoak (leuntzea, ehotzekoak, etab.) Galdaketa, tratamendu termikorako ekipoak, korrosioaren aurkako gatz lainoak kontrolatzeko tresneria, presio probetarako ekipoak, oreka dinamiko berezia, CMM, espektrometroa, tentsio-probagailua, mikroskopio metalografikoa, gogortasun-probagailua, laser inprimagailua eta beste makina-gaitasuna probatzeko ekipoak. Kalitatea ziurtatzeko sistema zorrotza ezarri genuen eta prozesu osoa eskaini ahal izango dugu zehaztasun-castingaren esponentzialtasunetik muntaketa eta produktu bukatuetara. Horrek gure bezeroen iruzkin bikainak lortu ditu Frantzian, Alemanian, AEBetan, Australian, Errusian, Japonian, Zeelanda Berrian, Italian, Espainia eta beste herrialde eta eskualde batzuk.\nKonpainiaren malgutasunak unitatearen produkzioa eta serieko produkzioa ahalbidetzen du, moldearen eraikuntzatik hasi eta muntatutako piezen hornikuntzaraino, bezeroek dituzten askotariko baldintzak betetzen dituzte. Mekanizazio aurreratutako ekipamenduak eta proba zehatzak egiteko ekipamenduak kalitate handia bermatzen dute. galdaketa produktuak eta urteko 1100 tona baino gehiagoko produkzioa. Espero dugu etxeko eta kanpoko gonbidatu guztiekin negozio zintzoen negoziazioetara bideratzea.\nEtorkizunean garapen bidean, Shengyu itxaropenen araberakoa izango da eta bezeroei kalitate handiko produktu merkeak eta zerbitzu onak eskaintzeko ahalegina egiten jarraituko du etengabe gainditzen, bere burua konkistatzen eta berreraikitzen enpresaren lehiakortasuna hobetzeko.\nKonpainiaren leloa: "Produktuen kalitatearen akatsik ez eta bezeroen kexarik ez."\nEnpresaren eginkizuna: "Eraginkortasunak marka eraikitzen du, eta osotasunak etorkizuna botatzen du."


Ispaster: Halloween eta lotsagabekeria - Lea-Artibai eta Mutrikuko Hitza : Lea-Artibai eta Mutrikuko Hitza\nIspaster: Halloween eta lotsagabekeria\nIzaskun Juaristi Aldazabal\nHalloween eguna dela eta, ez dakigu zelan baina gaztetxoen artean izugarrizko moda sortu da Lekeition Ispasterrera etortzeko. Ispasterren ez dago ohiturarik Arimen Gaua edo Gau Baltza ospatzeko, eta zer esanik ez, askoz gutxiago Halloween. Urriaren 31n ez da inolako jairik ospatzen gure herrian.\nAzken urteotan herriko umeak ibili ohi izan dira arratsaldez mozorrotuta «truku-trato» delako horrekin, beste barik. Herritar askok eta askok hori zer zen ere ez zekien.\nIaztik gauza aldatu egin da, eta aurtengoa gehiegizkoa izan da. Ume pila bat datoz Lekeitiotik helduen kontrol eta zaintza barik eta herritarrok dakiguna da, umeak ate joka eta eskean etorriko direla egun honetan. Eta gainera modu txarrean, horrek kezkatzen gaitu. Oso desatsegina egiten zaigu gainera umeekin haserretzen ibili beharra.\nUmeek etorri nahi izatea ulergarria da, denok dakigu, gu ere gazte izan garelako, gazteen artean berehala zabaltzen direla horrelako berriak eta are gehiago gozokiak eta dirua tarte badago. Umeak ume, dudarik gabe.\nBaina honek dakartzan ondorioak ez dira batere onak ezta gustukoak ere. Egoera honek herrian haserrea eta atsekabea baino ez dakar biztanleengan. Umeak inongo errespetu gabe etxeetako ateak jotzen, bizilagunak beldurtzen eta molestatzen jarrera lotsagabekoarekin askotan, etxebizitzetako pertsianei kolpeka, tinbreak jo erre arte, gaueko orduetan etxe inguruetan zarataka eta oihuka, ortuetara sartu eta bertako ortuaria atera eta bidean bota, arrautzak erosi eta edozein lekutan bota eta apurtu, ingurua zikindu gozokien paper eta poltsak lurrera botaz, ….. Euskeraz ez dut topatzen hitz esanguratsurik baina gazteleraz «desmadre» izango litzake hitzik egokiena. Gainera urtetik urtera egoerak txarrera egin du.\nUste dugu hau onartezina dela. Hau guztia berriro ez gertatzea umeen gurasoen eskutan dago. Herritarrok eskertuko dugu datorren urtean berriro ez errepikatzea.\nEta lehen esan dudan bezala , umeak ume, helduok erantzule.\n–Izaskun Juaristi Aldazabal. Ispaster.


Enkarterrialde Landa Garapenerako Alkartea - Jarduerak\nTokiko agenda 21 EKINTZAK: 2007ko urtea\nTokiko agenda 21 enkarterri-meatzaldea sarea\nEnkarterrialde-k eta Abanto eta Zierbena, Galdames, Ortuella, Karrantza Harana eta Zallako Udalek 2007rako Enkarterri-Meatzaldea toki agenda Sarea izeneko egitasmo berrearen baitan onartutako tokiko agenda 21aren ekintza-planen benetako ezarpena bultzatzeko lankidetza hitzarmena izenpetu dute.\nEnkarterrialdek, Udalsarea 21ean ezarritako gidalerroak eta 2002-2020 Garapen Iraungarriaren Euskal Ingurugiro Estrategian ezarritako helburu estrategikoekin bat eginez aipatutako Udelerrietan Enkarterri-Meatzaldea Sare berria dinamizatu eta koordinatu egingo du. Hitzarmenak urteroko indarreangotasuna du, eta IHOBE-Udalsarearen Idazkaritza Teknikoaren laguntza (Iraungarritasunerako Udalen Euskal Sarea) eta baita bere kideak direnena ere izango du.\nUdaltalde 21 Enkarterri-Ezkerraldea\nEnkarterrialde izan da Abanto eta Zierbena, Barakaldo, Galdames, Ortuella, Portugalete, Sestao, Karrantza Harana, Trapagaran eta Zallako tokiko agenda 21aren erakunde dinamizatzaile, sustatzaile eta koordinatzailea. 2004ko maiatzetik 2006ko abendura arte, Bizkaiko Foru Aldundiaren eta IHOBEren lankidetzaz, gorago aipatutako udalek parte hartu duten Udaltalde 21 Enkarterri-Ezkerraldearen bitartez Enkarterrialdek, beste askoren artean, ondoren zehazten diran ekintzak bultzatu, bermatu eta laguntzeari ekin dio:\n1. Udalerri bakoitzeko ekonomia, giza eta ingurugiroari buruzko diagnostikoa gauzatu.\n2. Udalerri bakoitzeko tokiko agenda 21aren Garapen Iraunkorrari buruzko Ekintza Planaren elaborazioa.\n3. Herritarren parteidetzarako foroak (udalerri guztien artean 40 forotik gora)\n4. Herritarren partaidetzarako neurri bezala postontzi berdeak jarri izana\n5. Weborri iragartzailea sortu eta baita www.al21.biz herritarren parteidetzarako kanala ere tecnología berrien erabileraren eskutik (tokiko agenda 21ari buruz erabilgarria den lehendabiziko web-a)\n6. Ingurugiroari buruzko astea. Aste berdea eta Mugikortasun Iraunkorraren Aste Europarraren ospakizuna.\n7. Tokiko agenda 21-ari buruzkok komunikazio eta hedapenarekiko kanpaina ugari (agiriak, bideoak, DVD-ak,…)\n8. Toki aldizkari eta komunikabide birtualetan hainbat artikulu eta iragarkizunen publikazioa.\n9. Politikoei eta udal teknikariei emandako heziketa


Orra poza Mikel-ena gaur! Zer gertatu yako, ba, arrantzale-gazteari? Sorgin yorien baten begi-dirdirak, nunbait, biotza kilikarazi? Ez, ez. Gaurkoz beintzat, ez da Mikel-i kolkoa dardaraziko leuskion emakumerik. Ez dau nai itxasoarena beste maitasunik. Ibaya gainbera doanez, doakio gogoa itxasora. Bereolan doa itxastxoria ere ega-ukaldika itxasaldera.\nAra mutil itxastarri biotza zastatzen dautson pozaldiaren iturria. Amets gozo bat erabilli izan dau txikitandik buruan. Arrantzu-ontzixkaren egalean arraunai sendoki eragiñaz zioanetan, ames ori erabillan atergabe ausnarka gogoan. Aizea ta itxastxoria bezain azke ta burujabe izan nai mutillak! Gañera, nagusiaren mintzo latz zitalak garrazki zartatzen eutson biozpea.\nGaur bete dau, azkenik, txikitandiko ames gozoa. Ontzi zailu ta sendo baten jaube da. U, ju, ju...! Zakur zaunkari zalapartariaren gisan dabil Mikel yauzika ta oyuka etengabe biotz-barrengo poza ugaldeka ixuriz.\nGaztea da oraindio. Sendoa soñez. Bizkorra, orratio; zimela ta idorra. Ekiñalean erasan-zaila. Arrantzu-lanetan ziarduanean, ontzi-gañean katua baizen arin yauzika ibiltzen ikasia. Seskaren jeikitasuna dau ibilkeran. Itxas-gezalak eta eguzkiak gorriztatu ta baltzitu dautsoe zerbait aurpegiko azala. Ala ere, gizaseme ederra da. Ikusi bearrekoak dira, agian, Ondarroa-ko neska lirañen ixilkako begiratuak. Biozpean maite-kilima piztarazten dautse, naski, mutillaren joera zangarrak! Ezikusiarena egian, ordea, arek.\nMaitale ezkongayak emaztegaya baizen maiteki zainduko dau Mikel-ek ontzi barria. Aurreratu dautsoen dirua zatialdika ordaintzeko egin bearko ditu mutillak arrantzun ekiñalak! Alere, aurki ordainduko ditu, bai, zorrak. Zintzoa baita. Ezpai-dau arrantzu-lanetan itxasgañean bardiñik. Buruz eta erne jokatuko da.\nAra! Erriko arrantzale gazteen artean amabi trebeenak eta oituenak aukeratu ditu. Ta ontziaren biran portu-ondoan gazte-aldra ikasi ori bildurik, diñotse: «Mutillak! Ontzi au neurea dok. Nai ba-dozue, zuena eta nirea izango dok; guztiona. Nai al-dozue nire lankide izan?»\n«Bai pozik» —darantzutsoe arrantzale gazteak pozkiro ao batez. Itzal andia dautsoe, ba, Mikel zintzoari. Ontzi-erabiltzen ere eskurik ikasienetakoa dau, ba, arrantzale kementsuak.\n«Sartu zadize ontzibarrura» —oyugiten dautse—; aztertu zuen eskuz ontziaren gaitasuna ta arintasuna».\nJesarri dira amabi gizonak ontzi-aulkietan. Arraunai ekiñala indartsuan eragiteko zai dagoz. Arraun-kertena eskuazpian bildurik; besoak kuzkur eta koskordun; ontziaren solairu-azalean bernak tinko. Mikel-en keñua oartu ordukoxe, an doa ontzixka arraunen erasoari jarraiz, gezia baizen bizkor. Apar-zirta zuriak alboetara bananduz, mutur zorrotzak erdibikatzen dau ur arrea. Krak; krak...!\nZurezko amabi egok egaldi neurtuan aizatzen dabe ontzia ta aize-burrunbaren mendean intxaur-oskoi ariña dirudi, ugiñen gandorretik gandorrera txairo jauzkatuz. Kurrinka latza dagie arraun-agak lotukiaren igortzian. Ori dok, mutillak, beso indartsuen sasoya!\nBegietatik dirdaika gañezten yako Mikel-i biozpoza. Bai al-da iñun bere mendeko sallak pozkiroago zearkatzen ditun erregerik? Lerden jaikitzen da ontziburuan. Endaintza darua eskuan. Begi ernez ortze-aldea aztertu bitartean, irriparre zoriontsua dario oargabe aopetik egoneziñik. Itzak labur jaulkitzen ditu. Kiñaldi utsean igartzen dautsoe arraunlariak agindua. Agoak ezer oguzi baño len, egiztatzen dabe arraunak ontziburuaren naya.\nAste batzuen buruan izango da Donostia-n entzute aundiko zeingeyagoka. An neurtuko ditue indarrak Ondarrabi-tik Santurtze-raño edatzen diran itxaserrietako arraunlaririk ikasienak eta aukeratuenak. Ez da azalduko, orratio, Mikel-en arraunlarien erasoari urrik emongo dautsonik. Ezpai-dabe iñun parerik.\nBost eundi lenago jayoa izan ba-litz Mikel eta itxaslapurra izan, bildurgarriak izango ziran, ziñez, aren ontzi-erasoak. Inglaterra-k izan daun olerkaririk aipatuena izan zan Konrad itxaslapurraren kantaria. Kantu jasoetan edestu zituan Byron ospetsuak aren egiteak. Margo biziz eta ukigarrizko mintzoaz azaldu eban aren tankera ta giza-irudia. Ez ete-da jayo oraindio Euzkadi-ko itxasgizon zangarren egiteak, goi-arnasak eraginki, itz neurtuetan trebeki iruingo dauskuzan oterkari aizaturik.\nTxoragarriak dira gure itxaserriak. Ederra gure itxasoa. Ez al-da ere zoragarria, udaldian, ortze-aldetik eguzkiaren uztai dirdaitsuak itxas-erraya gorriztatzen daun bitartean, illunabarreko ozkirria, itxasgañean «boga, boga» abestuz, atsartzea? Ez al-da atsegarria, gaztearoan, besoaz ugiñak txairo ebagiz, igerraldian murgilka, adiskideekin indarrak neurtzea ta indarraldiaren ondorenean ur-gañean soña geldiro kulunkatuz atseden artzea?\nItsasoa! Oldozkunak esigabe noranaira barratzen ditun zelai amaigabea. An zabaltzen dira ta egatzen biozpeko estualdiak. Ez dau an oñak mugarik eta oztoporik jotzen. Ez dausku an iñoiz gañeko sapayak burua kaskatzen. An egatzen da gogoa bigunki Jaungoikoarenganaño. Itxaso ederra, agur!\nBetor, betor lenbaitlen edertasun oneik itz neurtuz abestu legikezan euzko-olerkari gaitua!


EBZk euroguneko egonkortzailea izaten jarraitu behar du: Lane ekonomialari nagusia - EBko kazetaria\nEuropako Banku Zentralak euro eremuko ekonomiaren funtsezko egonkortzaile izaten jarraitu behar du, blokeak epe luzera kalteak jasateko arriskua baitu pandemiak eragindako atzeraldi bikoitzagatik, Philip Lane EBZko ekonomialari nagusiak. (Irudian) esan zuen larunbatean (martxoak 27), idazten Balazs Koranyi.\nJarduera baxuko aldi iraunkorrak lanaren produktibitatea murrizten du, korporazioen balantzeak ahultzen ditu eta konfiantza zapaltzen du, potentzialki beheranzko espiral bihurtuz.\n"Arriskua da norberak betetzen dituen kontrako dinamikak bereganatzeko, eta, horren bidez, ziurgabetasun ekonomikoek etxeek, enpresek eta gobernuek gastu planak atxikitzera bultzatzen dituzte, etorkizuneko konfiantzazko galera balioztatzen duen eskaera orokorraren beherakada sortuz " esan zuen.\nBerriro irekitzeko prest egon arte ekonomia sustatzeko asmoz, EBZk zorpetzearen kostuak bultzatu ditu minimoak erregistratzeko aktiboen erosketa ugarien eta bankuei maileguen% 1etik beherako tasetan.\n"Arrisku faktore hauei aurre egiteko, ezinbestekoa da EBZk indar egonkortzaile gisa jardutea eta konfiantza sustatzea aldeko finantzaketa baldintzak gordetzeko konpromisoa hartuz", esan du Lane EBZren krisiaren erantzunaren arkitekto nagusiak.\nBrexit-a eta Londres hiria: zer aldatu da?\nDatuen Pribatutasun Fluxu Transatlantikoak: Reynders Justizia komisarioaren eta Raimondo AEBetako idazkariaren adierazpen bateratua


Badatoz Bilboko Harrapazank programako azken galak - bizkaie.biz\nBizkaie! 2022-05-19 11:12 Euskerea berbagai\nBilborocken dira hitzorduak, hilaren 20an eta 21ean.\nBilboko gazteen artean sormena eta euskerazko aisialdia bultzatzen dituan Harrapazank programako lehiaketak momentu erabagigarrira heldu dira, barikuan eta zapatuan finalak izango diralako Bilborock aretoan. Udalak eta Topaguneak antolatzen dabe Harrapazank, eta gazteentzako proposamen interesgarriak egoten dira egitarauan urtero.\nUrterik urte estimu handia dauen jardueretako bat Eszena izenekoa da, talentu lehiaketa formatua dauena. Euskal artisten eta profesionalen laguntzino eta guzti, 10 eta 18 urte arteko 115 gazte bilbotar ibili dira aurten euren sormena lantzen, euskerea bitarteko dala eta ondo pasetea helburu.\nEszena lehiaketako senior mailako finala, hau da, nagusiena (14-18 urte), barikuan, hilak 20, izango da, 18:00etan. Junior mailakoena (10-13 urte) zapatuan da, ordu berean. Gala bietan 20 finalistak erakutsiko dabe euren talentua. Unai Goikoleak aurkeztuko ditu galak eta Maren kantariak eta Imanol Suso malabaristeak be parte hartuko dabe.\nKategoria bakotxean hiru sari egongo dira: lehenengoek 500 euroko bonua eroango dabe, bigarrenek 300 eurokoa eta hirugarrenek 200ekoa. Iholdi Beristain, Jon Casamayor, Karmele Larrinaga eta Betitxe Saitua dagoz epaimahaian. Publikoaren Sari berezia be egongo da, 200 euroko beste bonu bat. Azkenik, Go!azen saioko hautaprobetan parte hartzeko eskubidea irabaziko dau talde edo bakarlarietako batek.\nBestetik, Klikazank txapelketako finala zapatu goizean, 11:30ean, jokatuko da, Bilborocken bertan. Rocket league bideojokoan oinarritutako lehiaketea da. Irabazleari 150 euroko bonua emongo deutse eta bigarrenari, 50 eurokoa.


Jean - Damien Collin: «Jatorria ulertzea inportantea da kultura gutxitu batean» | Bizigiro | Berria\nATZEKOZ AURRERA. Jean - Damien Collin. Kultura politikan aditua\n«Jatorria ulertzea inportantea da kultura gutxitu batean»\nKrisia dela eta, kultura politika publikoak berriz pentsatzea ezinbestekoa dela dio Collinek, kultura eskubideen printzipioa martxan jarriz: «Kultura denentzat, denak kulturara».\nBelfort departamenduko Kultura zuzendaria izan da Jean-Damien Collin (Colmar, Frantzia, 1970). Baionan egon da kultura eskubideez mintzatzen. Kultura politikak behar batzuk betetzeko baino gehiago gizartearen gaitasunak garatzeko baliatu behar direla dio.\nZer dira zuretzat kultura eskubideak? Nola definituko zenituzke?\nGizabanakoa bere identitatean eta giza eskubideen onarpenean ongi bizitzeko eskubideak dira kultura eskubideak. Jakinduriari erlazionatuak diren eskubideak dira. Kultura jakintza ezberdin batzuen bidea da, egunerokoan bizi ahal izateko, hautuak egin ahal izateko eta besteekin partekatu ahal izateko, bakoitzaren errespetuan.\nDefinizioa ilustra dezakezu?\nIngurumena babestu nahi badut, haren ezaugarriak ezagutu beharko ditut. Ezingo dut babestu ez banaiz kontziente zer lotura dagoen nire aktibitatearen eta ingurumenean eragiten ditudan ondorioen artean.\nBaina eskubide horiek askotariko elementuz osatuta daude, ezta?\nEskubideen definizioan hizkuntza, identitatea eta balio sinbolikoak biltzen ditu kulturak. Kulturaren oinarria elementu bakoitzaren arteko interakzioa da. Azken finean, norbanakoa ezaugarritzen duena ulertzea da, harekin bizi ahal izateko.\nZertan ezberdintzen dira kultura eskubideak eta kulturarako eskubidea?\nKulturarako eskubidea da kontsideratzea pertsonek kultura beharrak dituztela eta indarra egin behar dela behar horiek betetzeko. Pertsonek hainbat ezagutza eskupean edukitzeko eskubidea da, haien gaitasunak garatu ahal izatekotan. Kulturarako eskubidea da hezkuntza, artea, ondarea eta historia ulertzeko giltzak ematen dituen eskubidea. Horrez gain, inguruak eragindako portaera sozialen —elikadura edo janzkera ohiturak, adibidez— jatorria ulertzeko gaitasuna ematen du kulturak, bakoitzak ohitura horiekin bizi nahi duen edo ez hautatu ahal izateko. Pasatzen gara, beraz, kontsumoan oinarritua den sistema batetik, beharrezkoa den sistema batera. Nire intimitatearen baitakoak behar bezala bizitzeko aukera ematen dute, berriz, kultura eskubideek.\nKultura politika publikoetan praktika horiek martxan jartzeko ikuspegi aldaketa bat behar dela diozu, eta ez egiturazko aldaketa bat. Zergatik?\nKultura eskubideek eskatzen dute politika publikoak beste ikuspuntu batekin aztertzea. Eskubide guztien arteko loturaren giltza gisa aurkeztu behar dira. Ingurumen politikak, gizarte politikak eta bestelako politika publikoak aurrera eramatean, kultura eskubideak beti barne dira. Gaur egun, politika publikoetan pertsonentzat beharrezkoa dena aurrez epaitzen da, ustez behar batzuk bete behar direlako. Gaur egungo diskurtsoa aldatu nahi dugu. Izan ere, jendea bizi da printzipio eta gaitasun batzuen inguruetan. Beraz, politika publikoak eraman behar dira jendearen gaitasunak garatzeko helburuarekin.\nBakoitzak eskubidea du bere kultura edo kulturak aukeratzeko. Kultura bat beste batekiko gutxietsia denean, hautua zilegi da?\nEz dago bakarra edo homogeneoa den kulturarik, non denek kultura modu berean bizi duten. Kultura katolikoa transmititua izan zaion batek ez du biziko bere auzoko katolikoak bezala. Kontua da gogoetatzea zer den identitatea eta zerk definitzen duen komunitate kulturala, bakoitzari komeni zaion komunitate propioa aukeratu ahal izateko. Ukan ahal da, ziur aski, euskal kultura bat itsasoari lotua dena, edo euskal kultura bat mendiari loturikoa. Garrantzitsua dena da elkarrekin partekatzen dutena onartzea, ezberdina zaiena aitortzeko. Kultura gutxitu batean nondik datorren ulertzea da garrantzitsuena.


Gaur hasiko da (H)ilbeltza Baztanen, hemen egitarua\nKultura > Literatura\nAstelehen honetan hasiko da (H)ilbeltza Baztanen, Arizkurenen, Ernesto Praten Telleria eta gero zer? liburuaren inguruko solasarekin. Ondorengo lerroetan aste osoan izango den egitaraua.\nErran .eus @erran_eus\n2018ko urtarrilaren 15a\nIruñeko Karrikiri elkartean astea aurkeztu zuten eguna. (Arg.: Erran.eus)\nEuskal Nobela Beltzaren Astearen lehen egunean, ilbeltzaren 15ean, Idazleekin solasean ekimena izanen dute. Bertan, liburu bat aukeratu eta idazlea gonbidatzen dute merendu goxo baten bueltan liburuaz solastera. Aurtengoan Ernesto Praten Telleria eta gero, zer? liburua aukeratu dute. «Ernesto taldekidea dugu, nobela beltza idatzi du eta, gainera, Baztanen kokatu du kontakizuna. Beraz, ezinezkoa zen ez aukeratzea. Nobelako protagonista Baztan bukolikoaren irudia hankaz gora jartzera heldu zaigu», aipatu zuten, Arizkunen, medikuaren etxeko liburutegi beltzean, arratsaldeko 7:30ean dute hitzordua.\nIlbeltzaren 17an, asteazkenean,berriz ere «euskal nobela beltzen klasiko bat izanen dugu gure artean». Iaz, 50 urte bete ziren Gauaz ibiltzen dananobela argitaratu zela, eta horixe izan da aitzakia Txomin Peillen gonbidatzeko. Bere kontuak partekatzeko, Jose Angel Irigarai poeta eta euskaltzaina hurbilduko da. Zer esana izango dute, dudarik gabe, garaikide diren bi idazle historiko hauek. Hitzordua Amaiurko Gaztelu elkartean arratsaldeko 7etan. (H)ilbeltzako kideek aipatu zutenez, «Peillenekin elkarlanean aritu garen honetan, Zaldi beltzak zeruan ipuin liburua argitaratu dugu Maiatz eta Pamiela argitaletxeekin (H)ilbeltzarako espreski. Bertan Gauaz ibiltzen danaren puska bat ageri da, idazleak berak hautatua, eta bortz ipuin beltz. Horietako bakarra aitzinetik argitaratua. Bertze lauak (H)ilbeltzarako».\nIlbeltzaren 19an, ortziralean Chinatown filma\nFilm aunitzen gidoiak liburuetan oinarritu direlako, zinemagintza literaturarekin lotuta dagoela erran dezakegu. Hor ditugu Horace Mc Coy, Raymond Chandler edo James M. Cain idazle klasikoen liburuak, bertze aunitzen artean, pelikulen inspirazio edo beraiek gidoilari lanean. Lan honen adibide bikainetakoa Chinatown fima dugu. 11 Oscarretarako izendatua izan zen, baina bakarra irabazi zuen, Robert Tawnek idatzitako gidoiarena, adituen esanetan iparrameriketako zinemagintzako hoberenetakoa. Filma Roman Polanskik 1974an errodatu zuen eta aurtengo (H)ilbeltzan ikusteko aukera izanen da, Elizondoko Arizkunenea Kultur Etxean, 19:00etan. Arrasateko Unibertsitateko irakaslea den Nerea Arrutik aurkeztua, jatorrizko bertsioan, euskarazko azpitituluekin.\nIlbeltzaren 20ean, larunbatean, egun osoko egitaraua\nGoizean, urtero bezala, mahai-ingurua. Beltzaren estereotipoak literaturatik ikus-entzunezkoetara, horixe aurtengo mahai-inguruaren gaia. Izenburuak berak adierazten du, azalpen gehiagoren beharrik gabe, zeren inguruan hitz eginen duten gonbidatuek: «Aspalditik izan dugu gai honekiko kezka, nobela beltzetan estereotipo oso markatuak ageri direlako, eta zer esanik ez zinema beltzean. Nortzuk izan dira, adibidez, protagonista nagusiak? Generoaren trataera nolakoa izan da?». Arantxa Iturbe kazetariak gidatuko du ekitaldia. Iratxe Fresneda, Euskal Herriko Unibertsitatekoko irakaslea, eta Irati Jimenez idazlea izanen dira hizlariak, eta genero ikuspuntutik aztertuko dituzte trama beltz ezberdinak. Goizeko 11:00etan Elizondoko Arizkunenea kultur etxean. Ondoren, Erratzura joanen dira bazkaltzera. Sarrerak lortu nahi badituzue, aski duzue ilbeltzabaztanen.gmail.com helbidera idatzi eta adieraztea. Eta kafea hartu ondoren, liburu aurkezpenak eginen dituzte. Klasikoez gain, euskal nobela beltz berrien erakusleiho gisa, iaz argitaratutako hiru nobelen aurkezpenak izanen dituzte. Jon Arretxeren Arrutiren banda, Pierre Mestroten Bihotz ebatsiak eta John Anduezaren Danba!. Ez dituzte, hala ere, nobelak bakarrik izanen. Antzezlan baten gidoiaz ere arituko zaigu Galder Perez kazetaria. Morbus operandi, kazetaritzari buruzko komedia politiko beltza idatzi du eta kazetaritza gidatzen duten ezkutuko botereei buruz hitz eginen du.\nIlunabarrean, Susmagarrien Gaua. Eguna tertulia literario eta liburu artean igaro ondoren, elkar hobeto ezagutu eta jolasean aritzeko parada izanen da. Aurreko urteetan egin dugun bezala, aurten ere sorpresa txiki bat prestatu dugu, ongi pasa eta hartu emanetan aritzeko.\nIlbeltzaren 21ean, igandegoizean, kontakizun antzeztu bat ikusteko aukera izanen da. Eszenatokia: mendia. «Gure irudimenean esistitzen diren Baztango bazter eder eta bakarti horiek, ezin ahaztuko genituen ba! Mendiko botak jantzi, paseatzera atera eta trama beltz baten berri emango digun kontalariarekin batera, antzerkia ikusteko aukera izango dugu ibilbidean zehar», aipatu zuten aurkezpenean. Anizen, goizeko 11etan izanen da hiltzordua. Akitzeko, arratsaldeko 7etan, HAMA(H)IRU ATE ikuskizuna. 1985. urtean, kartzelan zeudela, Mitxel Sarasketak eta Joseba Sarrionandiak HAMAIRU ATE izeneko bilduma kaleratu zuten itzulitako testuekin. Bilduman, umore beltzaren erakusle diren zenbait idazleren testuak ageri dira.\nEmanaldian, modu batean edo bertzean, bi egileen presentzia izanen dute, eta Iñigo Beltzunegi musikariaren laguntzaz, testuen irakurraldia eginen dute (H)ILBELTZAko kideek: «Hamahiru egile daude. Guk, ate bakarrean bilduko ditugun hamaika leituko ditugu». Hitzordua, erran bezala igandean, arratsaldeko 7etan Iruritako Jauregiarte taberna kulturalean.\nWebgunea eta beka\nBaino ez pentsa (H)ilbeltza aste hau bakarrik denik. Bada urtean zehar gaiarekin jarraitzeko modu bat webgune bat ere badutelako, ilbeltza.eus izenekoa. Bere xedea euskarazko genero beltza bultzatzea da eta atal desberdinetan banatuta dago: liburu aipamenak, elkarrizketak, zinema beltza,…eta gehiago.\nJoan den urtean sortu zuten Hilbeltza beka ere aipatu zuten aurkezpenean: «Beka hau Hilbeltza, Baztango Udala eta Txalapartaren eskutik dator eta horren bidez urte batean nobela beltz baten sormena lagunduko du eta bertze batez itzulpena. Lehendabiziko bekaren irabazlea Miel Angel Elustondo izan da eta emaitza 2019ko Eusal Nobela Beltzaren Astean aurkeztuko dugu».\nAlbistea Erran.eus-ek argitaratu du eta ARGIAra ekarri dugu CC by-sa lizentzia baliatuta\nKanal hauetan artxibatua: Literatura | Nafarroa | Baztan\nLiteratura kanaletik interesatuko zaizu...\nDagoeneko salgai da 2021eko ARGIAren Egutegia.\nBertso txapelketarik ez da izango Bizkaian, baina bai "Kopla barik" bertso zirkuitua\nZahar-etxeetan neurriak eskatzeko elkartea sortu dute Nafarroan\nIsraelgo Gobernuak txirrindularitza krimenak zuritzeko baliatzen duela salatu dute\nBiberoiaren bidez milioika mikroplastiko irensten ditu umeak, uste zena baino askoz gehiago\nElkartasuna biderkatuko du Errigoraren aurtengo ekimenak


Zangozatik Eloko etapa | Consumer\nKokaleku honetan zaude: Azala > Bidaiak > Donejakue bidea > > Zangozatik Eloko etapa\nErromesentzako Monreal aterpetxea\nTel.: 636412952 (Charo)\nHerriaren sarreran, jacobea plaka batek Rocaforterantz eta Oibarko Garairantz jotzen du. Azken hori aukeratu, eta eskuinetik jarraituko dugu, San Frantziskoko iturriaren ondotik pasatzen den pista bat hartzeko. Pista horretan, aisialdirako gune bat ere prestatu da, askaldegia eta zenbait barbakoa dituena (3. km). Pista lur ireki batetik igarotzen da, zereal zelaiez, mahatsondo eta olibondo sakabanatuz eta Salajones mendilerroko parke eolikoaren azpian. Aldapa handirik gabe, baina etengabe gora eginez, sei kilometro egin eta Oibarko gaineraino iristen da. Tunel baten ondoren (9. km) amaitzen da.\nErrepidearen gainean eta Irunberriko herriari begira dagoen bidezidor batek berehala jaitsiko gaitu mendi-hegaletik. Pinudi txiki batetik jarraitu, eta pista batean sartzeko ataka bat ireki. Aurrerago, Basobar sakanaren inguruan Kanadako pasabide bat igaro ondoren, pista kurvea eta kontuz!, ezkerraldean dagoen egurrezko ataka batetik (12. km) utzi behar baita.\nBeste baso-pista batetik, mendi-gailurrean aerosorgailu-lerro bat gertu dugula, desnibela gaindituz goaz. Kilometro bat egin ondoren, 770 metroko altuerara iristen gara Izco mendilerroko gain batean, etapako kotarik altuenean (15,9 km).\nKoniferoen baso txiki batetik Izarrera doan nekazaritzako pista batera jaisten gara, Ibargoiti bailaran sartuz. Izcoren atarian, gurutzaontzi modernoa eta ibarreko eta bertako herrietako informazio-panela ikusiko ditugu. Seinaleek plazaraino eramaten dute, frontoia eta erromesen aterpea dauden tokiraino (17,8 km).\n17,8 km. Ezk. (Alberge-Bar-Tienda)\nBi altuera eta hamabost kilometrotan herritik kanpo egotea:Rocafortetik, trazadurak gorantz egiten du pixka bat, baina nahiko eramangarria da. Aipatu behar da ez dagoela tarteko herririk Rocaforte eta Izcoren artean, eta tarte horretan iturri pare bat besterik ez dugula topatuko, San Frantziskokoa, eta beste bat Oibarko gaina igo baino kilometro eta erdi lehenago, non BTT bide bat desbideratzen baita.\nGaur, Irunberriko arroilaren alternatiba aurkeztuko dute.' Pixka bat luzeagoa da, hiru kilometro inguru, baina zertxobait leunagoa, eta Arroilaren ingurune naturala ikusteko aukera ematen du. Rocaforterako bidea hartu beharrean, zuzen jarraitu behar da errepidean, Ledearako bidean. 5,8 kilometro dira. Ledeako Iratiko trenbide zaharraren bide berdetik jarraitzen da, Irunberriko arroilaren gainean. Irunberriko herritik, bidea Nardues eta Aldunateraino doa, eta, N-240 errepidea gurutzatu ondoren, Izko herriaren aurretik, mendilerrotik jaisten den saihesbide ofizialarekin elkartuko da berriro.\nERREGINA: Erdi Aroan idatzia, El Codex Calixtinus, Done Jakue Bideko lehen gidariak, Monreal izendatu zuen Somportetik zetorren bideko etapa-amaiera. Higaren itzalaren azpian (1288 metroko altitudea) eta N-240 errepideak zeharka zeharkatuta (Monreal, Monte Real) ikusi du zerbitzu batzuk itzaltzen joan direla, Pirinioetako autobia (A-21) eraiki eta abian jarri delako.\nIRUNBERRIKO ARROILA:Saihesbide alternatiboa aukeratzen duten erromesek sei kilometroko ibilbidea egingo dute Irati ibaiak sortu eta Irunberriko arroila izenez ezagutzen den haitzartean. Bide berde gisa berreskuratutako trenbide ibilbidea da eta Iratiko trenbide zaharrean zehar ibili zen. Egurra eta bestelako salgaiak garraiatzeko sortu zen azpiegitura, baina bidaiari askok baliatu zuten bide hori.


Kultur-egitarau zabala antolatuko du Sormenek Galdakaon - Deia\ndeia.eus 07.12.2020 | 18:00\nDatorren astean abiaraziko dira Sormenek antolatutako kultur-ekintzak. Galdakaoko Udala\nDatorren astean abiaraziko dira Sormenek antolatutako kultur-ekintzak.\nGALDAKAO. Datorren astelehenetik hasita, abenduak 14, eta abenduaren 20ra arte, kultur-ekintza ugari jasoko ditu Galdakaok, Sormenek antolatutakoak.\nSarrerak doakoak izango dira, eta saio bakoitza hasi baino ordubete lehenago hasiko da sarrerak banatzen agortu arte. Streaming bidez ere jarraitu ahal izango dira arratsaldeko dantza, antzerki, musika ikuskizun guztiak. Asteburuan, berriz, gune birtual bihurtuko da Sormene. Ahotsenearekin elkarlanean, liburu eta diska aurkezpen sorta egingo dira. Programazioa eta informazio guztia Sormeneren webgunean duzue eskura.\nMusika eskaintza erakargarria izango da Sormenetik kanpo ere. Ostiral honetan, abenduak 11, Urtzen kontzertua izango da Andra Mari dantza taldeak antolatuta. Larunbatean, hilak 12, Kiko Veneno etorriko da Udalaren eskutik, La Banda del Retumbrekin. Beste izen handi bat ere bai: Gatibu abenduaren 26an izango da Torrezabalen. Jende asko erakartzen duten emankizunak izanik eta aforoa inoiz baino mugatuago denez, streaming bidez ere jarraitu ahal izango dira azken bi kontzertuak esteka honetan.\nAndra Mari taldeak beste bi kontzertu eskainiko ditu leku berezian: Khami eta Efren Lopezena hilaren 12an, eta Musbikarena 13an. Elexaldeko Elizan izango dira bi emanaldi horiek.\nAntzerki eskaintza oparoa ere prestatu du Udalak: Esate baterako, ostegunean, hilak 10, Simplicissimus izango da Torrezabalgo taula gainean eta Alas Rotas 18an. El Maravilloso Mago de Oz musikala Torrezabalen ikusi ahal izango da abenduaren 27an, eta 30ean clown, antzerki eta musika nahasketak bilduko ditu ikus-entzuleak Marabuntaren emanaldiarekin.\nGabonei dagokienez, PINa ez da aurten posible izango, baina horren ordez, txikienentzako bestelako eskaintza bat prestatu du udalak: antzerkia goizetan eta zinema arratsaldetan. Euskarazko eskaintza izango da, eta PINak izaten zuen salneurri berean, 3 euroan.\nElkarteek egoerara egokitzeko egindako ahalegin bereziari esker, bai Olentzero eta Mari Domingi, eta bai Errege Magoak Galdakaora etorriko dira aurten ere, nahiz ez ohiko moduan izan. Olentzero eta Mari Domingi Torrezabalen egongo dira abenduaren 23 eta 24an goiz eta arratsaldez, ordu erdiko kontaketa emanaldietan. Errege Magoak ez dira kabalgatan etorriko, baina Kurtzeko plazan egongo dira urtarrilaren 5ean goiz eta arratsalde. Ikusi ahal izateko, hitzordua eskatu beharko da aurrez. Opariak ere ekarriko dituzte, bestelako formato batean izan arren.


Lege oharra - Euspot\nGune honetan ERABILTZAILEAK erabiltzaileen eta webguneko arduradunaren arteko erlazioaren gaineko termino eta baldintzen informazioa aurkituko du. Erabiltzailearentzat garrantzitsua da nabigazioarekin jarraitu aurretik termino hauek ezagutzea. Webgune honen arduradunak, Arteman Komunikazioa Koop.E., erabiltzaile eta bezeroen informazioa berme osoarekin prozesatzeko konpromisoa hartzen du eta erabiltzaileen datu pertsonalen erabilera arautzen duten Nazioko eta Europako baldintzak betetzeko konpromisoa hartzen du. Webgune honek, beraz, RPGD (datuak babesteko Europako 2016/679 araudia) eta komertzio elektronikoari buruzko uztailak 11ko LSSI-CE 34/2002 Legea modu zorrotzean betetzen ditu.\nBaldintza orokor hauek https://euspot.eus/ webgunea osatzen duten webguneko orrialdeen, edukien eta zerbitzuen erabilera arautzen dute (sarbide hutsa besterik bada ere). https://euspot.eus/ webgunera sartzen den pertsona orok (“Erabiltzailea”) momentu oro https://euspot.eus/ webgunean indarrean dauden Baldintza Orokorrak onartzen ditu.\nJasotzen ditugun datu pertsonalak eta hori nola egiten dugun\nErabiltzaileen konpromiso eta betebeharrak\nErabiltzailea informatuta gelditzen da webgunera sartzeak ez duela suposatzen inondik inora https://euspot.eus/ erakundearekin erlazio komertzial bat duenik. Horrela, erabiltzaileak konpromisoa hartzen du webgunea bera, bertako zerbitzuak eta bertako edukiak indarrean dagoen legearen arabera fede onez eta ordena publikoa errespetatuz erabiltzea.\nWebgunea helburu bidegabe edo kaltegarriekin erabiltzea edo edozein modutan webgunearen funtzionamendu arrunta kaltetuko duen erabilera izatea debekatuta daude. Webgunearen edukiari dagokionez, debekatuta daude: erreprodukzioa, banaketa, aldaketa totala edo partziala (jabeen baimena izan ezean), jabeen eskubideen urraketak eta helburu komertzial edo publizitarioak dituzten erabilerak.\nhttps://euspot.eus/ webgunearen erabileran Erabiltzailea https://euspot.eus/-en edo hirugarrenen irudi, interes edo eskubideak konprometitzen dituzten jarrerak ez izatera, ataria erabilezin bihurtzera edo gehiegi kargatzera (begiratu dominioa) eta/edo edozein modutan webgunearen funtzionamendu arrunta kaltetuko duen erabilera ez izatera konprometitzen da. Bestalde, Erabiltzaileak argi izan behar du Interneteko segurtasun neurriak ez direla guztiz fidagarriak eta, ondorioz, https://euspot.eus/ webguneak ezin duela bermatu birus edo aldaketak sor ditzaketen beste elementu batzuk egon ahal ez direnik (software eta hardware).\nErabiltzaileak https://euspot.eus/-i emandako datu pertsonalak https://euspot.eus webgunearen titulartasuna duten automatizatutako edo automatizatu gabeko datu-baseetan gorde daitezke. Datu-base horiek datuen babesari buruz indarrean dagoen araudian ezarritakoaren arabera, jasotako informazioaren konfidentzialtasuna, osotasuna eta kalitatea bermatzen duten teknika, antolaketa eta segurtasun arloko neurri guztiak izango dituzte.\nErabiltzailearen eta https://euspot.eus/-en arteko komunikazioetarako kanal seguruak erabiltzen dira eta partekatutako datuak https protokoloei esker zifratuta daude; beraz, webguneak segurtasun baldintza onenak bermatzen ditu erabiltzaileen konfidentzialtasuna bermatuta egon dadin.\nhttps://euspot.eus plataformak erabiltzaile eta bezeroentzako erreklamazio orriak existitzen direla adierazten du. Erabiltzaileak erreklamazio bat egin dezake erreklamazio orria eskatuz edo euspotlehiaketa@arteman.org helbidera bere izen-abizenak, zerbitzua eta/edo produktua eta erreklamazioaren arrazoiak zehazten dituen mezu bat bidaliz.\nErabiltzaile/Erosleak erreklamazioa jakinarazi dezake posta elektronikoz: euspotlehiaketa@arteman.org, nahi izanez gero, ondorengo erreklamazio inprimakia atxikituz:\nErabiltzailearen sinadura (eskuz aurkezten bada):\nGatazkak konpontzeko plataforma:\nErreklamazioak aurkezteko, Europar Batzordeak ematen duen eta esteka honetan eskuragarri dagoen auziak ebazteko plataforma ere erabili dezakezu: http://ec.europa.eu/consumers/odr/\nJabetza Intelektualari buruzko Legearen 8. artikuluan eta 32.1 artikuluaren bigarren paragrafoan xedatutakoaren arabera, webgune hau helburu komertzialekin edozein mediotan eta https://euspot.eus/-en baimenik gabe bere osotasunean zein zati batean erreproduzitzea, zabaltzea eta/edo komunikazio publikoa egitea debekatuta dago. Erabiltzailea https://euspot.eus/-en Jabetza Intelektual eta Industriala errespetatzera konprometitzen da.\nErabiltzaileak ezagutzen eta onartzen du webgunea bere osotasunean, bai testuak, software-a, edukiak (egitura, hautaketa, antolamendua, aurkezpena), podcast-ak, argazkiak, ikus-entzunezko materiala eta grafikoak markek, egile-eskubideek eta beste legezko eskubide batzuek babesten dituztela, nazioarteko hitzarmen eta beste jabetza-eskubide batzuen arabera.\nErabiltzaileak edo hirugarren batek webguneko edukiren batek beren jabetza intelektualaren eskubideak urratu dituela uste badu, https://euspot.eus/-i jakinarazi beharko dio ondorengoa esanez:\nUstez urratutako eskubideen titularraren datu pertsonalak edo, erreklamazioa hirugarren batek aurkezten badu, noren izenean jokatzen duen. Jabetza intelektualak babestutako edukiak eta webgunean non kokatzen diren adierazi, adierazitako eskubideen jabetzaren akreditazioa eta jakinarazpenean emandako informazioaren egiazkotasunaz berau arduratuko denaren adierazpena.\nhttps://euspot.eus/ webguneak hirugarrenen jabetza duten webgune eta edukietarako loturak eskaini ditzake. Lotura horien helburu bakarra Erabiltzaileei horietan sartzeko aukera ematea da. https://euspot.eus ez da ondoren Erabiltzaileak lotura horietan izan ditzakeen ondorioez arduratuko.\nHortaz gain, Erabiltzaileak beraien nabigazio ohituretara sarbidea duten hirugarrenen jabetzako orrialde, promozio eta afiliatuen programak ere aurkituko ditu. Informazio hori beti anonimoa da eta ez du Erabiltzailea identifikatzen.\nBabestutako tokietan edo afiliatuen loturetan emandako informazioa toki horietako pribatutasun politikei lotuta dago eta ez dago Euspot-eus-en pribatutasun politikari lotuta. Afiliatutako loturen pribatutasun politika sakon eta ondo errebisatzea gomendatzen diegu Erabiltzaileei. Bere webgunean https://euspot.eus orrialdera edozein lotura gailu tekniko jarri nahi dituen Erabiltzaileak https://euspot.eus-en baimen idatzia beharko du. Lotura horrek ez du inongo harremanen existentziarik baieztatuko tokiko jabearen eta https://euspot.eus-en artean, ezta ere azken honek jabearen edukiak onartzen dituenik ere.\nBermearen eta erantzukizunaren bazterketa\nhttp://euspot.eus-ek ez du, inola ere, ondorengo arrazoiengatik sortu daitezkeen kalte-galeren bermerik eskaintzen ezta ere ardurarik onartzen:\nWebguneko, bertako zerbitzuetako edo edukietako erabilgarritasun, mantenimendu edo funtzionamendu egokiaren falta.\nEdukietan egon daitezkeen birus, programa gaizto edo mingarrien existentzia.\nLegez kontrako erabilera, zabarkeria, iruzurra edo lege-ohar honen aurkakoa den edozein erabilera.\nHirugarrenek emandako eta gure webgunean erabiltzaileen eskura jarritako zerbitzuen zilegitasun, kalitate, fidagarritasun eta erabilgarritasun eza.\nZerbitzu-emaileak ez du bere gain hartuko, inola ere, webgune honen legez kanpoko edo bidegabeko erabilerak eragin ditzakeen kalteen erantzukizunik.\nAplikatu beharreko legea eta eskumenak\nOro har, https://euspot.eus/ webguneko zerbitzu telematikoen erabiltzaileekin dituzten harremanak Espainiako legediaren eta eskumenen, eta auzitegien mende daude.\nEdozein Erabiltzailek aipatutako Lege-baldintzen inguruan zalantzarik badu edo https://euspot.eus plataformaren inguruan edozein iradokizun badu, mesedez jarri kontaktuan euspotlehiaketa@arteman.org helbidera idatzita.\nArteman Komunikazioa Koop.E. osatzen dugunok asko eskertzen dizugu Lege-oharra irakurtzeari eskaini diozun denbora.


Elikadura eta immigrazioa: Truke gastronomiko eta kulturala egiteko aukera | Aldizkaria | EROSKI CONSUMER\nElikadura eta immigrazioa: Truke gastronomiko eta kulturala egiteko aukera\nEurostat-ek egin berri duen txostenaren arabera, espainiarra da, 2003 urtean immigrante gehien jaso dituen Europako Batasuneko estatua. Egun ia 2,7 milioi pertsona atzerritar bizi dira Espainian, hots, 1998an baino lau aldiz gehiago. Leku askotatik iritsi diren arren, Maroko, Ekuador, Kolonbia, Errumania eta Txinakoak dira ugarienak. Migrazio horiek beraiekin daukaten aberaste eta mestizaia ez da alderdi sozial edo kulturalera bakarrik mugatzen: panorama gastronomikoan ere ateak zabaltzen zaizkio orain arte ezezagun izan diren zapore, usain eta bestelako onurei.\nElikadura alorreko azturak eta osasuna\nPertsona immigrante horiek jatorrizko herrialdeetan kontsumitzen dituzten elikagaien osotasunezko azterketa eginez gero, beren dieta eredu gomendagarritik gertu dabilela egiaztatuko dugu: karbohidrato konplexuak euskarri duten elikagaiak (arroza, patata eta juka bezalako tuberkuluak, eta artozko tortak, Amerika Erdialde eta Hegoaldean, kus-kusa, arroza eta arto txikia Afrikan, arroza eta soia Asia Hego-Ekialdeko herrialdeetan). Otordu tipoa soila da: animali proteinez osaturiko anoa txiki bat, eta beste bat, ugariagoa, sasoian sasoiko barazki eta frutez osatua. Saltsak barazkiekin moldatzen dira eta proteina ugariko landarezko elikagaiak elkarren artean konbinatzen dira (arroza eta frijola -indaba- Amerikan, arroza eta kakahuetea Afrikan, arroza eta soia Asian). Labore eta lekaleak nahastuz gero, animaliazko elikagaien (arraina, haragia, arrautza) antzeko oreka proteinikoa duten jakiak erdiesten dira, funtsezko aminoazidoen konbinazioa egoki-egokia osatzen baita horrela.\nNolanahi ere, herritar berri horiek ere, Espainiako portaera eta elikatzeko azturen eragina pairatzen ari dira. Dena den, egoitza duten herrialde berriko jaki tipikoak prestatzen ez jakiteak, osagaiak elkarrekin konbinatzen eskarmenturik ez izateak eta pertsonaren egoera ekonomikoak eragin hori arindu egiten dutenez, aurretiaz kuzinaturiko jangaiak erostera jo behar izaten dute maiz, horrelako jakiak merkeago ere gerta dakizkiekeelako. Bestetik, gozokiak, freskagarriak eta bestelako produktu azukredunak erraz eskuratu ahal izaten dituzte Espainian, jatorrizko herrialdeetan ez bezala. Alderdi horiek guztiek eragina izan dezakete epe ertain eta luzera immigranteen nutrizioaren egoeran, aspaldi honetan espainiar populazioarekin gertatzen ari den legez; ondorioz, gaitz kardiobaskularrak, gizentasuna, diabetesa, idorreria eta antzeko gaixotasunak sarriago nozitzen dituzte.\nBeste kulturetako elikagaiak\nOrain arte exotikotzat jo izan ditugun elikagai batzuk merkatu estatalean sartzen ari zaizkigu eta, hemendik urte batzuetara, hamaika errezeta daudenez eta formula horiek eskarmentudunak direnez, espainiarren eguneroko dietako osagai bihurtuko dira, "beste kulturetako" produktu askorekin jazo izan den bezala; hortxe ditugu, adibidez, patata eta tomatea, Espainiako ortuetan duela ehunka urte landutakoak, edo anana eta kiwia, berriagoak.\nErdialdeko eta Hego Amerikakoak\nErdialde eta Hego Amerikako eguneroko dietan ezinbestekoak diren elikagaiak geroz eta aiseago agertzen dira merkatu espainolean, hala nola juka, mandioka, banana arra, etc., eta fruta tropikal asko: aguakatea, mangoa, papaia, kokoa edota bananatxoak.\nAsiar merkatuan ohikoak izaki, elikadura espainiarren txertatzen ari dira hamaika fruta (rambutana, litxia, pitahaia, mangostana, kumkwat edo laranja txinatarra...); horietako asko Amerika eta Afrikako herrialde tropikaletan ere egiten dira; ongailu edo gozagarriak: currya, soia eta soiaren eratorriak (tamaria, misoa, tofua...).\nKus-kusa berez gari semola delarik, kultura musulmaneko jaki tipiko bat bataiatzeko erabili da: bertan sartzen dira semola hori egosita, garbantzu eta barazki egoskia, salda, eta arkume edo oilaskoa, batez ere. Osagaiak banan-banan zerbitzatzen dira. Konparaziorik egin nahi izanez gero, betiko eltzekariaren kidea dela esan dezakegu, osagaiei eta aurkezteko moduari dagokienez; kus-kusa zopa osatzeko orea litzateke eta gainerako jangaiak hemengo eltzekariak berezkoak dituenen antzekoak dira.\nTurkiatik etorri zaizkigun kebab izenekoak arkume edo oilaskoki zerrenda erreak izaki, pita ogi berezian zerbitzatzen dira, Turkiako saltsa eta barazkiak lagundurik. Horrelakoak mukuru kontsumitzen dira Europa Ekialdean ez ezik herrialde arabiarretan ere, eta Espainian jaki azkar bilakatu dira.\nHerrialde bakoitzetik hoberena\nAtzerriko herrialdeetan elikadurari buruz eginiko azterketetatik ateratako emaitza onuragarriek eragina izan dute zientzialariek elikatzeko aholkatzen dituzten azturak aldatzeko unean, elikagai horietako batzuk edo elikagai konbinazio batzuk populazioaren osasunarentzat biziki mesedegarri gertatzen dira eta.\nHerrian herriko ohituren alderdi on eta osasuntsuak bilatzea merezi du, gure ohiko elikaduran sartzeko: hortxe dugu, adibidez, omega-3 gantz azido ugari dituelako, arrain urdina, soia, etc.\nNon egiten den ...\nZergatik gomendatzen den\nErdialde Eta Hegoamerika\nJakia: frijolak arrozarekin Landare proteinen konbinazioa. Landare proteina ugari dauzkaten elikagai batzuk (lekaleak, laboreak eta fruitu lehorrak) elkarrekin nahastearen emaitzaz kalitate handiko proteinadun jakia da, haragi, arrain eta arrautzen parekoa.\nMagrebeko herrialdeak (Aljeria, Libia, Maroko, Mauritania, Tunisia)\nJakia: kus-kusa Oreka handiz osatua. Nutriente guztietatik ugari duten elikagaiekin konbinatzen da: kus-kus eta garbantzuen karbohidratoak, haragiaren proteina eta gantzak, landarezkoen bitamina, mineral eta zuntza.\nKebab Nutrizio alorretik orekaz osatua. Aukera polita, etxeko ogitartekoa bezala, inoiz edo behin kontsumitzekoa. Bertan nutriente guztiak agertzen dira: ogiaren karbohidratoak, haragiaren proteina eta gantzak, landarezkoen bitamina, mineral eta zuntza..\nSaharaz beherako Afrika\nArto txikia, arroza, kakahuete- saltsarekin Landare proteinen konbinazioa.Landare proteina ugaridun elikagai batzuk konbinatzearen ondorioz (lekaleak, laboreak eta fruitu lehorrak), kalitatedun proteinaz osaturiko jakia erdiesten da, haragi, arrain edo arrautzen parekoa\nOsasunarentzat biziki mesedegarria\nIkerlan zientifikoek frogatu dutenez, soia eta soiaren eratorriak kontsumitzeko ohitura, nutriente asko dauzkanez, populazioaren osasunarentzat arras mesedegarria da:\nMenopausiarekin batera agertzen diren sintomak arintzen laguntzen du,\nTrastorno kardiobaskularrak nozitzeko arriskua urruntzen du,\nHezurrak hausteko eta antzekoak gertatzeko arriskua arintzen du.\nEspainian eginiko azterlana\nEspainiako Nekazaritza, Arrantza eta Elikadura Ministerioak "Hábitos alimentarios de los inmigrantes en España" txostena egin du; bertan egiaztatzen denez, Espainian bizi diren immigranteen %64ri "janari espainiarra" asko edo dezente gustatzen zaie. Beste aldetik, Espainiako sukaldaritza tipikoa geroz eta errazkiago onartzen dutela ere frogatu da, hainbat motibo medio: erosoagoa izatearren, beren burua integratzeko, immigrante horietako batzuek neskame edo etxeko lanetan diharduelarik, jaki tradizionalak egiten ikasi behar dutelako, umeak eskolara joan eta bertan jaten dutelako, etc. Horri beste zerbait erantsi behar zaio: immigrante horien jatorrizko herrialdeetako elikagaiak edo jakiak erostea eta prestatzea ez zaie batere erraza gertatzen, ohiko establezimenduetan ez daudelako salgai (dena den, geroz eta komertzio atzerritar gehiago sortzen ari dira: harategi musulmanak, Hego Amerikako janari dendak, etc), edo jaki horietako batzuen prezio altua delako.\nPDF: Egin klik hemen honako ekintza hau burutzeko: Informazio hau PDF bertsioan jaitsi (172 Kb)